title: Id-Direttiva tal-Kunsill ta’ l-14 ta’ Ġunju 1988 li tistabilixxi r-rekwiżiti tas-saħħa ta’ l-annimali applikabbli għall-kummerċ intra-Komunitarju u għal importazzjonijiet ta’ deep frozensemen ta’ annimali domestiċi ta’ l-ispeċi tal-bovini

text:
Avviż Legali Importanti

|

31988L0407

Official Journal L 194 , 22/07/1988 P. 0010 - 0023 Finnish special edition: Chapter 3 Volume 27 P. 0015  Swedish special edition: Chapter 3 Volume 27 P. 0015

		Id-Direttiva tal-Kunsillta’ l-14 ta’ Ġunju 1988li tistabilixxi r-rekwiżiti tas-saħħa ta’ l-annimali applikabbli għall-kummerċ intra-Komunitarju u għal importazzjonijiet ta’ deep frozensemen ta’ annimali domestiċi ta’ l-ispeċi tal-bovini(88/407/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikulari l-Artikolu 43 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi d-dispożizzjonijiet relatati mal-problemi ta’ saħħa ta’ l-annimali fil-kummerċ intra-Komunitarju f’annimali ta’ l-ifrat u majjali jidhru fid-Direttiva 64/432/KEE [4], kif l-aħħar emendata b’Regolament (KEE) Nru 3768/85 [5]; billi b’żieda, id-Direttiva 72/462/KEE [6], kif l-aħħar emendata f’Regolament (KEE) Nru 3768/85 fiha dispożizzjonijiet li jirrigwardaw il-problemi ta’ spezzjoni veterinarja fuq l-importazzjoni ta’ annimali ta’ l-ifrat u majjali minn pajjiżi terzi;Billi d-dispożizzjonijiet imsemmija hawn fuq kienu assiguraw, f’dak li jirrigwarda l-kummerċ intra-Komunitarju u importazzjoni fil-Komunità ta’ annimali ta’ l-ifrat u majjali minn pajjiżi terzi, li l-pajjiż tal-provenjenza jiggarantixxi li l-kriterja tas-saħħa ta’ l-annimal tkun ġiet imwettqa sabiex ir-riskju ta’ tixrid ta’ mard ta’ l-annimali jkun ġie virtwalment eliminat; billi hemm b’dankollu ċertu riskju ta’ tixrid ta’ mard bħal dan fil-każ ta’ kummerċ tas-semen;Billi fil-kuntest tal-politika tal-Komunità li tarmonizza d-dispożizzjonijiet nazzjonali dwar is-saħħa ta’ l-annimali, li jirregolaw il-kummerċ intra-Komunitarju f’annimali u prodotti ta’ l-annimali, issa huwa meħtieġ li tinħoloq sistema armoniżżata għal kummerċ intra-Komunitarju u importazzjoni fil-Komunità ta’ semen ta’ annimali ta’ l-ifrat;Billi, fil-kuntest ta’ kummerċ intra-Komunitarju tas-semen, l-Istat Membru fejn ikun miġbur is-semen għandu jkollu l-obbligu li jassigura li dan is-semen ikun ġie miġbur u pproċessat f’ċentri ta’ ġbir tas-semen li jkunu approvati u taħt sorveljanza, jkun ġie akkwistat minn annimali li l-istat tas-saħħa tagħhom ikun tali li jassigura li r-riskju tat-tixrid ta’ mard ta’ l-annimali jkun eliminat, ikun inġabar, ġie pproċessat, maħżun u ttrasportat skond ir-regoli li jippreservaw l-istat tas-saħħa tiegħu u li jkun akkumpanjat matul it-trasport lejn il-pajjiż tad-destinazjoni b’ċertifikat ta’ saħħa ta’ l-annimal sabiex jiġi assigurat li dan l-obbligu jiġi sodisfatt;Billi d-differenza fil-politiċi segwiti fil-Komunità f’dak li jirrigwarda l-vaċċinazjoni kontra ċerti mard tiġġustifika li jinżammu derogi, limitati fiż-żmien, li jawtorizzaw il-ħtieġa mill-Istati Membri, f’dak li jirrigwarda ċerti mard, ta’ protezzjoni addizzjonali kontra dak il-mard;Billi għall-importazzjoni tas-semen fil-Komunità minn pajjiżi terzi għandha tkun imħejjija lista ta’ pajjiżi terzi biex tieħu kont tal-kriterja ta’ saħħa ta’ l-annimali; billi mingħajr preġudizzju għal din il-lista, l-Istati Membri għandhom jawtorizzaw l-importazzjoni ta’ semen minn ċentri ta’ ġbir tas-semen biss li jkunu laħqu ċertu livell u li huma taħt sorveljanza uffiċjali; billi, b’żieda, fir-rigward ta’ pajjiżi f’ dik il-lista, kondizzjonijiet speċifiċi tas-saħħa ta’ l-annimali għandhom ikunu stabbiliti skond iċ-ċirkostanzi; billi, sabiex tkun ivverifikata l-konformità ma dawn l-istandards, verifiki fuq il-post għandhom jitwettqu;Billi proċedura għandha tkun ipprovduta għall-iskop li jkunu solvuti xi kwistjonijiet li joriġinaw bejn l-Istati Membri dwar jekk l-approvazzjoni ta’ ċentru ta’ ġbir tkunx iġġustifikata;Billi l-Istati Membri jistgħu jirrifjutaw kunsinna ta’ semen meta jkun ġie stabbilit li dan ma jkunx konformi mad-dispożizzjonijiet ta’ din id-Direttiva; billi għandu jkun possibli li dan is-semen jintbagħat lura jekk dan ma jkunx kuntrarju għall-konsiderazzjonijiet ta’ saħħa ta’ l-annimali u jekk il-kunsinnatarju jew ir-rappreżentant tiegħu jitlob hekk; billi l-kunsinnatarju jew ir-rappreżentant tiegħu għandhom ikunu infurmati bir-raġunijiet għall-projbizzjoni jew restrizzjoni u jakkwistaw l-opinjoni ta’ espert;Billi sabiex jiġi pprevenut it-trasmissjoni ta’ ċertu mard li jittieħed, kontrolli ta’ importazzjoni għandhom jitwettqu meta kunsinna ta’ semen tasal fit-territorju tal-Komunità, ħlief fil-każ ta’ transitu estern;Billi wara dan il-kontroll, fil-każ ta’ transitu intern, il-miżuri li jkunu ser jittieħdu mill-Istati Membri għandhom ikunu spjegati;Billi Stat Membru għandu jkollu l-permess li jieħu miżuri ta’ emerġenza fil-każ li tfaqqa’ marda li tittieħed fi Stat Membru ieħor jew f’pajjiż terz; billi l-perikoli assoċjati ma dan il-mard u l-miżuri protettivi li huma jeħtieġu għandhom ikunu studjati bl-istess mod madwar il-Komunità kollha; billi għal dak l-iskop, proċedura ta’ emerġenza tal-Komunità li permezz tagħha l-miżuri meħtieġa għandhom jittieħdu, għandha tkun institwita fil-Kumitat Veterinarju Permanenti;Billi l-Kummissjoni għandha tkun fdata bit-teħid ta’ ċerti miżuri għall-implimentazzjoni ta’ din id-Direttiva; billi għal dan l-iskop, proċedura għandha tkun stabbilita għal kooperazjoni mill-qrib u effettiva bejn il-Kummissjoni u l-Istati Membri fil-Kumitat Veterinarju Permanenti;Billi din id-Direttiva m’għandhiex taffetwa l-kummerċ tas-semen magħmul qabel id-data li fiha l-Istati Membri għandhom ikunu konformi magħha.ADOTTA DIN ID-DIRETTIVA:IL-KAPITOLU IDispożizzjonijiet ġeneraliL-Artikolu 1Din id-Direttiva tistabbilixxi l-ħtiġiet ta’ saħħa ta’ l-annimali applikabbli għall-kummerċ intra-Komunitarju fil- u importazjoni minn pajjiżi terzi ta’ semen iffriżata ta’ annimali domestiċi ta’ l-ispeċi ta’ l-ifrat.L-Artikolu 2Għall-iskopijiet ta’ din id-Direttiva, id-definizzjonijiet li jinsabu fl-Artikolu 2 tad-Direttiva 64/432/KEE u l-Artikolu 2 tad-Direttiva 72/462/KEE għandhom japplikaw kif meħtieġ.Aktar minn hekk:(a) "semen" tfisser t-tnixxija mħejjija jew imħallta ta’ annimal domestiku ta’ l-ispeċi ta’ l-ifrat;(b) "ċentru ta’ ġbir tas-semen" ifisser stabbiliment uffiċjalment approvat u taħt sorveljanza li jinsab fit-territorju ta’ Stat Membru jew pajjiż terz, li fih isir is-semen għal użu f’inseminazzjoni artifiċjali;(ċ) "veterinarju uffiċjali" tfisser veterinarju innominat mill-awtorità ċentrali kompetenti ta’ Stat Membru jew ta’ pajjiż terz;(d) "ċentru veterinarju" ifisser il-veterinarju responsabbli għall-konformità minn jum għal jum fiċ-ċentru mal-ħtiġiet stabbiliti f’din id-Direttiva;(e) "kunsinna" tfisser kwantita ta’ semen koperta b’ċertifikat wieħed;(f) "pajjiż ta’ ġbir" ifisser l-Istat Membru jew pajjiż terz li fih is-semen jinġabar u li minnu jkun intbagħat lejn Stat Membru;(g) "laboratorju approvat" ifisser laboratorju li jinstab fit-territorju ta’ Stat Membru jew pajjiż terz innominat mill-awtorità veterinarja kompetenti biex iwettaq it-testijiet stabbiliti f’din id-Direttiva;(h) "ġbir" ifisser kwantita ta’ semen meħudha minn donatur fi kwalunkwe żmien.IL-KAPITOLU IIIl-Kummerċ Intra-KomunitarjuL-Artikolu 3Kull Stat Membru għandu jassigura li semen li jilħaq il-kondizzjonijiet ġenerali li ġejjin jintbagħat mit-territorju tiegħu lejn it-territorju ta’ Stat Membru ieħor;(a) għandu jinġabar u jiġi pproċessat, għall-iskop ta’ inseminazzjoni artifiċjali, f’ċentru ta’ ġbir ta’ semen approvat għas-saħħa ta’ l-annimali għall-iskopijiet ta’ kummerċ intra-Komunitarju skond l-Artikolu 5(1);(b) għandu jinġabar minn annimali domestiċi ta’ l-ispeċi ta’ l-ifrat li l-istat tas-saħħa tagħhom ikun konformi ma’ l-Anness B;(ċ) għandu jinġabar, jiġi pproċessat, maħżun u ttrasportat skond l-Annessi A u Ċ;(d) għandu jkun akkumpanjat, matul it-trasport lejn il-pajjiż ta’ destinazzjoni, b’ ċertifikat ta’ saħħa ta’ l-annimali li jkun konformi ma l-Artikolu 6(1).L-Artikolu 41. Mingħajr preġudizzju għall-paragrafu 2, l-Istati Membri għandhom, sal-31 ta’ Diċembru 1992, jawtorizzaw id-dħul ta’ semen minn barrin li jagħtu reazjoni negattiva għat-test ta’ newtralizzazzjoni tas-serum jew it-test Elisa għall-infezzjonijiet ta’ l-ifrat rhinotracheitis/infectious pustular vulvo-vaginitis jew li juru riżultat pożittiv wara vaċċinazzjoni skond din id-Direttiva.L-Istati Membri jistgħu, sal-31 ta’ Diċembru 1992, jawtorizzaw id-dħul ta’ semen ta’ barrin li jagħti reazzjoni pożittiva għal serum ta’ test ta’ newtralizzazzjoni jew għat-test Elisa għal infezzjonijiet rhinotracheitis/infectious pustular vulvo-vaginitis u li ma jkunux ġew ivvaċċinati skond din id-Direttiva.F’dak il-każ, kull kunsinna għandha tgħaddi minn eżami b’inokulazzjoni f’annimal ħaj u/jew test ta’ iżolazzjoni tal-virus.Din il-ħtieġa m’għandhiex tapplika fir-rigward ta’ semen ta’ annimali li, qabel l-ewwel vaċċinazzjoni fiċ-ċentru ta’ inseminazzjoni, kellhom reazzjoni negattiva għat-testijiet imsemmija fl-ewwel paragrafu.Dawn l-eżamijiet jistgħu, bi ftehim bilaterali, jkunu mwettqa jew fil-pajjiż tal-ġbir jew fil-pajjiż tad-destinazzjoni.Qabel l-1ta’ Jannar 1992, il-Kunsill għandu jirrevedi dan il-paragrafu fuq il-bażi ta’ rapport tal-Kummissjoni, akkumpanjat, jekk xieraq, bi proposti.2. L-Istati Membri li fihom iċ-ċentri kollha jżommu biss annimali li jagħtu reazzjoni negattiva għat-test ta’ newtralizzazzjoni tas-serum jew it-test Elisa, jistgħu jirrifjutaw id-dħul tas-semen fit-territorju tagħhom minn ċentri li ma jkollhomx dak l-istatus.Skond il-proċedura msemmija fl-Artikolu 19, jista’ jkun deċiż li d-dispożizzjonijiet ta’ hawn fuq jiġu estiżi għal parti tat-territorju ta’ Stat Membru jekk iċ-ċentri kollha ta’ dik il-parti tat-territorju jkollhom biss annimali li jagħtu reazzjoni negattiva għat-test ta’ newtralizzazzjoni tas-serum jew għat-test Elisa.3. Mingħajr preġudizzju għal dispożizzjonijiet Komunitarji oħrajn, l-Istati Membri li ma jipprattikawx vaċċinazjoni kontra l-marda ta’ l-ilsien u tad-dwiefer ma jistgħux jopponu d-dħul ta’ semen minn annimali vaċċinati skond din id-Direttiva.F’dak il-każ, sa 10 % tas-semen miġbura intenzjonata għal kummerċ (b’minimu ta’ ħames tibniet) tista’ tkun suġġetta għal test ta’ iżolazzjoni tal-virus ta’ l-ilsien u d-dwiefer f’laboratorju fl-Istati Membri ta’ destinazzjoni jew f’laboratorju speċifikat minn dak l-Istat Membru. Jekk ir-riżultat ikun pożittiv, id-dħul tas-semen jista jkun miċħud.L-Artikolu 51. L-Istat Membru li fit-territorju tiegħu ċ-ċentru ta’ ġbir ta’ semen jkun jinsab għandu jassigura li l-approvazzjoni prevista fl-Artikolu 3(a) tingħata biss meta d-dispożizzjonijiet ta’ l-Anness A jkunu osservati u meta ċ-ċentru ta’ ġbir tas-semen jkun jista’ jissodisfa d-dispożizzjonijiet l-oħra ta’ din id-Direttiva.L-Istat Membru għandu jassigura wkoll li l-veterinarju uffiċjali jagħmel sorveljanza dwar l-osservanza ta’ dawn id-dispożizzjonijiet u għandu jirtira l-approvazjoni meta xi waħda jew aktar mid-dispożizzjonijiet ma jkunux osservati aktar.2. Iċ-ċentri kollha approvati għall-ġbir tas-semen għandhom ikunu rreġistrati, u kull ċentru jingħata numru ta’ reġistrazzjoni veterinarja. Kull Stat Membru għandu jibgħat lista ta’ ċentri ta’ ġbir tas-semen u n-numri tar-reġistrazzjoni veterinarja tagħhom lejn l-Istati Membri l-oħra u lill-Kummissjoni u għandu jinnotifikahom b’kull approvazzjoni li tkun irtirata.Meta Stat Membru jikkonsidra li d-dispozzjonijiet li jirregolaw l-approvazzjoni ma jkunux, jew ma jkunux aktar, osservati fiċ-ċentri tal-ġbir tas-semen fi Stat Membru ieħor, dan għandu jinforma lill-awtorità kompetenti ta’ dak l-Istat. Dan ta’ l-aħħar għandu imbagħad jieħu l-miżuri kollha meħtieġa u jinnotifika lill-awtorità kompetenti ta’ l-Istat Membru l-ieħor bid-deċiżjonijiet meħuda u r-raġunijiet għal dawn.Jekk dak l-Istat Membru l-ieħor jibża’ li l-miżuri meħtieġa ma jittieħdux jew li huma inadekwati, għandu b’hekk jinforma lill-Kummissjoni, li għandha tfittex l-opinjoni ta’ wieħed jew aktar esperti veterinarji. Fid-dawl ta’ dik l-opinjoni, l-Istati Membri jistgħu jiġu awtorizzati, skond il-proċedura stabbilita fl-Artikolu 19, li temporanjament jipprojbixxu d-dħul ta’ semen li jkun ġej miċ-ċentru involut.Din l-awtorizzazzjoni tista’ tkun irtirata skond il-proċedura stabbilita fl-Artikolu 19 fid-dawl ta’ opinjoni ġdida mogħtija minn wieħed jew aktar esperti veterenarji.L-esperti veterinarji għandhom ikunu sudditi ta’ Stat Membru apparti minn dawk involuti fil-kwistjoni.Ir-regoli ġenerali għall-applikazzjoni ta’ dan l-Artikolu għandhom ikunu addottati skond il-proċedura kif stabbilita fl-Artikolu 18.L-Artikolu 61. L-Istati Membri għandhom jagħmlu d-dħul tas-semen kondizzjonata fuq is-sottomissjoni ta’ ċertifikat ta’ saħħa ta’ l-annimal imħejji minn veterinarju uffiċjali ta’ l-Istat Membru tal-ġbir skond l-Anness D.Dan iċ-ċertifikat għandu:(a) ikun imħejji f’mill-anqas waħda mil-lingwi uffiċjali ta’ l-Istat Membru ta’ ġbir u waħda minn dawk ta’ l-Istat Membru ta’ destinazzjoni;(b) jakkompanja l-kunsinna lejn id-destinazzjoni fl-għamla oriġinali tiegħu;(ċ) ikun imħejji fuq karta waħda;(d) ikun magħmul għal riċevitur wieħed.2. (a) L-Istat Membru ta’ destinazzjoni jista’ jipprojbixxi d-dħul ta’ kunsinni jekk verifika tad-dokumentazzjoni tiżvela li l-Artikolu 3 ma jkunx ġie osservat.(b) L-Istat Membru ta’ destinazzjoni jista’ jieħu l-miżuri meħtieġa, inkluża l-ħażna fi kwarantina, sabiex jakkwista prova definittiva f’każi meta s-semen ikun issuspettat li jkun infettat jew ikkontaminat b’organiżmi patoġeniċi.(ċ) Id-Deċiżjonijiet meħudha permezz ta’ (a) jew (b) għandhom, fuq talba tal-kunsinnatarju jew ir-rappreżentant tiegħu, jawtorizzaw ir-ritorn tas-semen, sakemm dan ma jkunx kuntrarju għall-konsiderazzjonijiet tas-saħħa ta’ l-annimal.3. Jekk id-dħul tas-semen ikun ġie pprojbit fuq kwalunkwe bażi kif stabbilita fil-paragrafu 2 (a) u (b) u l-iStat Membru tal-ġbir ma jkunx fi żmien 30 jum awtorizza r-ritorn tas-semen, l-awtorità veterinarja kompetenti ta’ l-iStat Membru tad-destinazzjoni tista’ tordna li din tkun meqruda.4. Id-deċiżjonijiet meħuda mill-awtorità veterinarja kompetenti permezz tal-paragrafi 2 u 3 għandhom jiġu kkomunikati lill-kunsinnatarju jew ir-rappreżentant tiegħu, flimkien mar-raġunijiet għal dan.L-Artikolu 71. Il-mezzi ta’ appell li hemm previsti fil-leġislazzjoni kurrenti fl-Istati Membri kontra deċiżjonijiet meħuda bis-saħħa ta’ din id-Direttiva mill-awtorità kompetenti m’għandhomx ikunu affetwati b’din id-Direttiva.Dawn id-deċiżjonijiet raġunati għandhom, fuq talba, jiġu kkomunikati lill-kunsinnatarju jew ir-rappreżentant tiegħu minnufih bil-kitba, b’indikazzjoni ta’ liema mezzi ta’ appell kontra tagħhom hemm previst fil-leġislazzjoni preżenti u ta’ l-għamla u l-limiti ta’ żmien li fihom dawn il-proċeduri għandhom jinbdew. Id-deċiżjonijiet għandhom ikunu kkomunikati ukoll lill-awtorità veterinarja kompetenti ta’ l-Istat Membru ta’ ġbir jew tal-provenjenza.2. Kull Stat Membru għandu jagħti lill-kunsinnatarju fir-rigward tal-kunsinni tagħhom ta’ tas-semen dawk il-miżuri kif hemm previst fl-Artikolu 6(2) li jkunu ttieħdu, id-dritt li jakkwistaw, qabel ma’ jittieħdu miżuri oħra mill-awtorità kompetenti, l-opinjoni ta’ l-espert veterinarju biex jiddeterminaw jekk ikunx hemm konformità ma l-Artikolu 6(2).L-espert veterinarju għandu jkun sudditu ta’ Stat Membru minbarra mill-Istat Membru ta’ ġbir jew ta’ destinazzjoni.Il-Kummissjoni għandha, fuq proposta mill-Istati Membri, tħejji lista ta’ esperti veterinarji li jistgħu jkunu mitluba li jifformulaw opinjonijiet bħal dawn. Ir-regoli ġenerali biex jiġi applikat dan l-Artikolu, u partikolarment il-proċedura li għandha tkun segwita fil-formulazzjoni ta’ dawn l-opinjonijiet, għandhom ikunu adottati skond il-proċedura stabbilita fl-Artikolu 18.IL-KAPITOLU IIIL-Importazjoni minn pajjiżi terziL-Artikolu 81. Stat Membru jista’ jawtorizza importazzjoni tas-semen minn dawk il-pajjiżi terzi biss li jidhru fuq il-lista mħejjija skond il-proċedura stabbilita fl-Artikolu 19.Dik il-lista tista’ tkun issupplimentata jew emendata skond il-proċedura stabbilita fl-Artikolu 18.2. Fid-deċiżjoni jekk pajjiż terz ikunx jista’ jidher fuq il-lista msemmija fil-paragrafu 1, kont partikolari għandu jittieħed ta’:(a) l-istat ta’ saħħa tal-bhejjem, annimali domestiċi oħra u annimali selvaġġi fil-pajjiż terz, b’referenza partikolari għall-mard eżotiku ta’ l-annimali, u s-sitwazzjoni fis-saħħa ambjentali f’dak il-pajjiż, li tista tipperikola s-saħħa ta’ l-annimali fl-Istati Membri;(b) ir-regolarità u l-ħeffa ta’ l-informazzjoni ippreżentata mill-pajjiż terz li tikkonċerna l-eżistenza tal-mard li jittieħed ta’ l-annimali fit-territorju tiegħu, partikolarment dak il-mard imsemmi fil-lista A u B ta’ l-Uffiċju Internazzjonali ta’ Mard Epiżotiku;(ċ) ir-regoli ta’ dak il-pajjiż dwar prevenzjoni u kontroll ta’ mard ta’ annimali;(d) l-istruttura tas-servizzi veterinarji fil-pajjiż u l-poteri tagħhom;(e) l-organizzazzjoni u l-implimentazzjoni ta’ miżuri biex jipprevienu u jikkontrollaw mard ta’ l-annimali li jittieħed; u(f) il-garanziji li l-pajjiż terz ikun jista’ jagħti fir-rigward tal-konformità ma din id-Direttiva.3. Il-lista msemmija fil-paragrafu 1 u l-emendi kollha għaliha għandhom ikunu ippubblikati fil-Ġurnal Uffiċjali tal-Komunitajiet Ewropej.L-Artikolu 91. Skond il-proċedura stabbilita fl-Artikolu 19, għandha tkun imħejjija lista taċ-ċentri ta’ ġbir tas-semen li minnhom l-Istati Membri jistgħu jawtorizzaw l-importazzjoni ta’ semen li joriġina f’ pajjiżi terzi. Il-lista tista’ tkun emendata jew issupplimentata skond l-istess proċedura.2. Fid-deċiżjoni dwar jekk iċ-ċentru ta’ ġbir tas-semen f’pajjiż terz ikunx jista’ jidher fil-lista msemmija fil-paragrafu 1, għandu jittieħed kont partikolari tas-sorveljanza veterinarja tas-sistema tal-produzzjoni ta’ semen fil-pajjiż terz, il-poteri tas-servizzi veterinarji u s-sorveljanza li għaliha ċ-ċentri ta’ ġbir tas-semen ikunu suġġetti.3. Ċentru ta’ ġbir tas-semen jista’ jidher fil-lista prevista fil-paragrafu 1 biss jekk:(a) ikun jinsab f’wieħed mill-pajjiżi fil-lista msemmija fl-Artikolu 8(1);(b) jissodisfa il-ħtiġiet tal-Kapitoli I u II ta’ l-Anness A;(ċ) ikun ġie uffiċjalment approvat għall-esportazzjoni lejn il-Komunità mis-servizzi veterenarji tal-pajjiż terz konċernat;(d) ikun taħt is-sorveljanza ta’ ċentru veterinarju tal-pajjiż terz konċernat; u(e) ikun suġġett għal spezzjoni regolari minn veterinarju uffiċjali tal-pajjiż terz konċernat mill-anqas darbtejn fis-sena.L-Artikolu 101. Is-semen għandu jiġi minn annimali li, immedjatament qabel il-ġbir tas-semen tagħhom, ikunu nżammu mill-anqas għal sitt xhur fit-territorju tal-pajjiż terz fuq il-lista mħejjija skond l-Artikolu 8(1).2. Mingħajr preġudizzju għall-Artikolu 8(1) u paragrafu 1 ta’ dan l-Artikolu, l-Istati Membri m’għandhomx jawtorizzaw l-importazzjoni tas-semen minn pajjiż terz ta’ fuq il-lista sakemm is-semen ma jikkonformax mal-ħtiġiet ta’ saħħa adottati, skond il-proċedura stabbilita fl-Artikolu 18, għall-importazjoni tas-semen minn dak il-pajjiż.Fl-adozzjoni tal-ħtiġiet imsemmija fis-subparagrafu preċedenti għandha tingħata konsiderazzjoni għal:(a) is-sitwazzjoni tas-saħħa fiż-żona ta’ madwar iċ-ċentru ta’ ġbir tas-semen, b’referenza partikolari għall-mard li jidher fil-lista A ta’ l-Uffiċju Internazzjonali ta’ Mard Epiżootiku;(b) l-istat ta’ saħħa tal-merħla fiċ-ċentru tal-ġbir tas-semen, inkluż il-ħtiġiet ta’ testijiet;(ċ) l-istat ta’ saħħa ta’ l-annimal donatur u l-ħtiġiet ta’ testijiet;(d) ħtiġiet ta’ testijiet f’dak li jirrigwarda s-semen.3. Il-bażi ta’ referenza biex ikunu stabbiliti l-kondizzjonijiet ta’ saħħa ta’ l-annimal skond il-paragrafu 2 rigward tuberkolożi ta’ l-ifrat u l-bruċellosi għandhom ikunu standards stabbiliti fl-Anness A tad-Direttiva 64/432/KEE. Jista’ jiġi deċiż, skond il-proċedura stabbilita fl-Artikolu 18, fuq bażi ta’ każ b’każ, li jitwarrbu dawn il-kondizzjonijiet meta l-pajjiż terz konċernat jipprovdi garanziji simili dwar is-saħħa ta’ l-annimal; f’dak il-każ, il-kondizzjonijiet tas-saħħa ta’ l-annimal li huma mill-anqas ekwivalenti għal dawk fl-Anness A ta’ din id-Direttiva għandhom ikunu stabbiliti skond l-istess proċedura sabiex jippermettu d-dħul ta’ annimali bħal dawk fiċ-ċentri ta’ ġbir.4. L-Artikoli 4 għandu japplika mutatis mutandis.L-Artikolu 111. L-Istati Membri għandhom jawtorizzaw l-importazzjoni ta’ semen fuq il-preżentazzjoni ta’ ċertifikat tas-saħħa ta’ l-annimal biss imħejji u iffirmat mill-veterinarju uffiċjali tal-pajjiż terz ta’ ġbir.Dan iċ-ċertifikat għandu:(a) ikun imħejji f’mill-anqas waħda mil-lingwi uffiċjali ta’ l-Istat Membru ta’ destinazzjoni u waħda minn dawk ta’ l-Istat Membru fejn il-kontroll ta’ l-importazzjoni li hemm previst fl-Artikolu 12 jkun imwettaq;(b) jakkumpanja s-semen fl-oriġinal;(ċ) ikun imħejji fuq karta waħda;(d) ikun magħmul għal riċevitur wieħed.2. Iċ-ċertifikat għandu jikkorrespondi mal-mudell muri skond il-proċedura stabbilita fl-Artikolu 19.L-Artikolu 121. L-Istati Membri għandhom jassiguraw li kull kunsinna tas-semen li tidħol fit-territorju doganali tal-Komunità tkun suġġetta għal kontroll qabel ma’ tkun rilaxxata għal ċirkolazzjoni libera jew imqiegħda taħt proċedura doganali u għandhom jipprojbixxu l-introduzzjoni ta’ semen bħal din fil-Komunità jekk il-kontroll dwar l-importazjoni li jseħħ mal-wasla jiżvela li:- s-semen ma jkunx ġej mit-territorju ta’ pajjiż terz mill-lista mħejjija skond l-Artikolu 8(1),- is-semen ma jkunx ġej miċ-ċentru ta’ ġbir tas-semen fuq il-lista prevista fl-Artikolu 9(1),- is-semen ikun ġej mit-territorju ta’ pajjiż terz li minnu l-importazzjoni hija pprojbita skond l-Artikolu 15(2),- iċ-ċertifikat ta’ saħħa ta’ l-annimal li jakkumpanja s-semen ma jkunx f’konformità mal-kondizzjonijiet stabbiliti fl-Artikolu 11 u stabbiliti permezz ta’ dan.Dan il-paragrafu m’għandux japplika għal kunsinni tas-semen li jidħlu fit-territorju doganali tal-Komunità u li huma mqiegħda taħt proċedura transita doganali għal kunsinna lejn destinazzjoni li tinsab barra minn dak it-territorju.Minkejja dan, għandu jkun applikabbli meta t-transitu doganali jkun tneħħa matul it-trasport mit-territorju tal-Komunità.2. L-Istat Membru ta’ destinazzjoni jista’ jieħu l-miżuri meħtieġa, inkluża l-ħażna fi kwarantina, sabiex jakkwista prova definittiva f’każi meta s-semen ikun suspettat li jkun infettat jew ikkontaminat b’organiżmi patoġeniċi.3. Jekk id-dħul tas-semen ikun ġie pprojbit fuq kwalunkwe bażi kif stabbilit fil-paragrafu 1 u 2 u l-pajjiż terz li jesporta ma jkunx fi żmien 30 jum awtorizza r-ritorn tas-semen, l-awtorità kompetenti veterinarja ta’ l-Istat Membru ta’ destinazzjoni tista’ tordna li din tkun meqruda.L-Artikolu 13Kull kunsinna ta’ semen awtorizzata sabiex tidħol fil-Komunità minn Stat Membru fuq il-bażi tal-kontroll imsemmi fl-Artikolu 12(1) għandha, meta tintbagħat lejn it-territorju ta’ Stat Membru ieħor, tkun akkumpanjata biċ-ċertifikat oriġinali jew kopja awtorizzata tiegħu, iffirmata kif meħtieġ, fi kwalunkwe każ, mill-awtorità kompetenti li kienet responsabbli għall-eżami mwettaq skond l-Artikolu 12.L-Artikolu 14Jekk ikun deċiż li jittieħdu miżuri ta’ qerda permezz ta’ l-Artikolu 12(3), l-ispejjeż involuti għandhom ikunu għas-spejjeż tal-kunsinnatarju, dak li jirċievi jew l-aġent tagħhom, mingħajr kumpens mill-Istat.IL-KAPITOLU IVMiżuri ta’ salvagward u kontrollL-Artikolu 151. Stat Membru jista’ jieħu l-miżuri li ġejjin jekk ikun hemm il-perikolu ta’ xi mard ta’ l-annimali li jinxtered bħala riżultat ta’ l-introduzzjoni tas-semen fit-territorju tiegħu minn Stat Membri ieħor:(a) fil-każ li tfaqqa’ marda epiżootika fi Stat membru ieħor, dan jista temporanjament jipprojbixxi jew jirrestrinġi l-introduzzjoni tas-semen mi ż — żoni ta’ dak l-Istat Membru li fih tkun seħħet il-marda;(b) jekk marda epizootika tiġi mxerrda, jew jekk tfaqqa’ marda li tittieħed ta’ natura serja, dan jista jipprojbixxi jew jirrestrinġi l-introduzzjoni tas-semen mit-territorju kollu ta’ dak l-Istat Membru.Kull Stat Membru għandu immedjatament jinforma lill-Istati Membri l-oħra u lill-Kummissjoni bil-marda li taqa’ taħt l-ewwel subparagrafu li tkun faqqgħet fit-territorju tiegħu u bil-miżuri li hu jkun ħa biex jikkontrolla dik il-marda. Għandu wkoll jinnotifikahom immedjatament meta l-marda tkun għebet.2. Mingħajr preġudizzju għall-Artikoli 8, 9 u 10, jekk f’pajjiż terz marda ta’ l-annimali li tittieħed li tista’ tinġarr bis-semen u li tista tipperikola s-saħħa ta’ merħliet ta’ annimali fi Stat Membru tfaqqa’ jew tinxtered jew jekk għal xi raġuni oħra konnessa mas-saħħa ta’ l-annimali hekk tiġġustifika, l-Istat Membru ta’ destinazzjoni konċernat għandu jipprojbixxi l-importazzjoni ta’ dak is-semen, sew jekk impurtat direttament jew indirettament permezz ta’ Stat Membru ieħor, jew mill-pajjiż terz kollu jew minn parti tat-territorju tiegħu.3. Miżuri meħuda mill-Istati Membri fuq il-bażi ta’ paragrafi 1 u 2 u t-tħassir ta’ miżuri bħal dawk għandhom ikunu ikkomunikati immedjatament lill-Istati Membri l-oħra u lill-Kummissjoni flimkien mar-raġunijiet għal miżuri bħal dawk.Skond il-proċedura stabbilita fl-Artikolu 18, jista’ jkun deċiż li dawk il-miżuri għandhom ikunu emendati, partikolarment sabiex dawn ikunu koordinati ma miżuri adottati minn Stati Membri oħra, jew li dawn għandhom ikunu mħassra.4. Jekk is-sitwazzjoni kif stabbilita fil-paragrafi 1 u 2 tinħoloq u jekk ikun meħtieġ li xi Stat Membru ieħor japplika wkoll il-miżuri meħuda permezz ta’ dawk il-paragrafi, emendati fejn meħtieġ skond il-paragrafu 3, għandhom jittieħdu passi xierqa skond il-proċedura stabbilita fl-Artikolu 18.5. Il-qbid mill-ġdid ta’ importazzjoni mill-pajjiż terz konċernat għandu jkun awtorizzat skond il-proċedura stabbilita fl-Artikolu 18.L-Artikolu 161. Esperti veterinarji mill-Kummissjoni jistgħu, b’kooperazjoni ma’ l-awtoritajiet kompetenti ta’ l-Istati Membri u l-pajjiżi terzi, iwettqu verifiki fuq il-post sakemm dawn ikunu indispensabbli biex jassiguraw applikazzjoni uniformi ta’ din id-Direttiva.Il-pajjiż ta’ ġbir li fit-terrirorju tiegħu il-verifika tkun imwettqa għandu jagħti l-għajnuna kollha meħtieġa lill-esperti biex dawn iwettqu d-doveri tagħhom. Il-Kummissjoni għandha tinforma lill-pajjiż ta’ ġbir konċernat bir-riżultati ta’ l-investigazzjoni.Il-pajjiż ta’ ġbir konċernat għandu jieħu kull miżura li tista’ tkun meħtieġa biex jieħu kont tar-riżultati ta’ l-investigazzjoni. Jekk il-pajjiż ta’ ġbir ma jieħux dawk il-miżuri, il-Kummissjoni tista, wara li s-sitwazzjoni tkun ġiet eżaminata mill-Kumitat Veterinarju Permanenti, ikollu rikors għad-dispożizzjonijiet tar-raba’ subparagrafu ta’ l-Artikolu 5(2) u 9(1).2. Id-dispożizzjonijiet ġenerali għall-implimentazzjoni ta’ dan l-Artikolu, speċjalment f’dak li jirrigwarda l-frekwenza u l-metodu tat-twettieq tal-verifiki msemmija fl-ewwel subparagrafu ta’ paragrafu 1, għandhom ikunu stabbiliti skond il-proċedura stabbilita fl-Artikolu 19.IL-KAPITOLU VDispożizzjonijiet finaliL-Artikolu 17Emendi għall-Annessi ta’ din id-Direttiva, partikolarment biex ikunu adattati għall-avvanzi fit-teknoloġija, għandhom ikunu deċiżi mill-Kunsill li jaġixxi b’maġġoranza kwalifikata fuq proposta mill-Kummissjoni.L-Artikolu 181. Meta l-proċedura stabbilita f’dan l-Artikolu għandha tkun segwita, materji għandhom mingħajr dewmien ikunu riferuti mill-President, jew bl-inizjattiva tiegħu stess jew fuq talba ta’ Stat Membru, lejn il-Kumitat Veterinarju Permanenti (minn hawn il-quddiem imsejjaħ "il-kumitat") stabbilit b’Deċiżjoni tal-Kunsill tal-15 ta’ Ottubru 1968.2. Fil-Kumitat il-voti ta’ l-Istati Membri għandhom ikunu peżati skond m’hemm previst fl-Artikolu 148(2) tat-Trattat. Il-President m’għandux jivvota.3. Ir-rappreżentant tal-Kummissjoni għandu jissottometti abbozz tal-miżuri li għandhom jiġu adottati. Il-Kumitat għandu jagħti l-opinjoni tiegħu dwar dawn il-miżuri fi żmien jumejn. L-opinjonijiet għandhom jittieħdu b’maġġoranza ta’ 54 vot.4. Il-Kummissjoni għandha tadotta l-miżuri u timplimentahom immedjatament meta dawn ikunu skond l-opinjoni tal-kumitat. Meta dawn ma jkunux skond l-opinjoni tal-kumitat, jew fin-nuqqas ta’ xi opinjoni, il-Kummissjoni għandha, bla ebda dewmien, tissottometti lill-Kunsill proposta relatata mal-miżuri li għandhom jittieħdu. Il-Kunsill għandu jadotta l-miżuri b’maġġoranza kwalifikata.Jekk, ma’ l-iskadenza ta’ tliet xhur mid-data li fiha l-materja tkun ġiet mgħoddija, il-Kunsill ma jkunx adotta xi miżuri, il-Kummissjoni għandha tadotta l-miżuri proposti u tapplikahom immedjatament, ħlief meta l-Kunsill ikun iddeċieda kontra l-imsemmija miżuri b’maġġoranza sempliċi.L-Artikolu 191. Meta l-proċedura stabbilita f’dan l-Artikolu tkun sejra tintuża, il-materji għandhom bla dawmien ikunu mgħoddija lill-kumitat mill-president, jew fuq l-inizjattiva tiegħu stess jew fuq talba ta’ Stat Membru.2. Fil-Kumitat il-voti ta’ l-Istati Membri għandhom jiġu peżati kif previst fl-Artikolu 148(2) tat-Trattat. Il-President m’għandux jivvota.3. Ir-rappreżentant tal-Kummissjoni għandu jissottometti lill-kumitat abbozz tal-miżuri li għandhom ikunu adottati. Il-kumitat għandu jagħti l-opinjoni tiegħu fuq l-abbozz fi żmien limitat li l-president jista’ jistabbilixxi skond l-urġenza tal-każ. L-opinjoni għandha tkun mogħtija b’maġġoranza ta’ 54 vot.4. Il-Kummissjoni għandha tadotta l-miżuri u tapplikahom immedjatament meta dawn ikunu skond l-opinjoni tal-kumitat. Meta dawn ma jkunux skond l-opinjoni tal-kumitat, jew fin-nuqqas ta’ xi opinjoni, il-Kummissjoni għandha, bla ebda dewmien, tissottometti lill-Kunsill proposta li relatata mal-miżuri li għandhom jittieħdu. Il-Kunsill għandu jadotta l-miżuri b’maġġoranza kkwalifikata.Jekk, ma’ l-iskadenza ta’ 15-il jum mid-data li fiha l-materja tkun ġiet mgħoddija, il-Kunsill ma jkunx adotta xi miżuri, il-Kummissjoni għandha tadotta l-miżuri proposti u tapplikahom immedjatament, ħlief meta l-Kunsill ikun iddeċieda kontra l-imsemmija miżuri b’maġġoranza sempliċi.L-Artikolu 201. Din id-Direttiva m’għandiex tapplika għas-semen miġbur u pproċessat fi Stat Membru qabel l-1 ta’ Jannar 1990.2. Sad-data tad-dħul fis-seħħ tad-deciżjonijiet adottati skond l-Artikoli 8, 9 u 10, l-Istati Membri m’għandhomx japplikaw għall-importazzjoni tas-semen minn pajjiżi terzi kondizzjonijiet aktar favorevoli minn dawk li jirriżultaw mill-applikazzjoni tal-Kapitolu II.L-Artikolu 21L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva sa l-1 ta’ Jannar 1990, fl-aktar tard. Għandhom minnufih jinfurmaw lill-Kummissjoni bihom.L-Artikolu 22Din id-Direttiva hija indirizzata lill-Istati Membri.Magħmul fil-Lussemburgu, fl-14 ta’ Ġunju 1988.Għall-Kunsill.Il-President.I. Kiechle[1] ĠU C 267, tas-6.10.1983, p. 5.[2] ĠU C 342, tad-19.12.1983, p. 11.[3] ĠU C 140, tat-28.5.1984, p. 6.[4] ĠU C 121, tad-29.7.1964, p. 1977/64.[5] ĠU L 362, tal-31.12.1985, p. 8.[6] ĠU L 302, tal-31.12.1972, p. 28.--------------------------------------------------L-ANNESS AIL-KAPITOLU IKONDIZZJONIJIET GĦALL-APPROVAZZJONI TA' ĊENTRI GĦALL-ĠBIR TAS-SEMENIċ-ċentri tal-ġbir tas-semen għandhom:(a) ikunu mqiegħda taħt sorveljanza permanenti ta' veterinarju taċ-ċentru;(b) jkollhom mill-anqas(i) abitazzjoni għall-annimali inkluż faċilitajiet ta' iżolament;(ii) faċilitajiet għall-ġbir tas-semen inkluża kamra separata għat-tindif u diżinfettar jew sterilizzazzjoni ta' l-apparat;(iii) kamra għall-ipproċessar tas-semen li mhux neċessarjament tkun fuq l-istess sit;(iv) kamra għall-ħażna tas-semen li mhux neċessarjament tkun fuq l-istess sit;(ċ) ikunu hekk mibnija jew iżolati li kuntatt ma' annimali barra ma jkunx jista' jseħħ;(d) ikunu hekk mibnija li l-post fejn ikun hemm l-annimal u l-faċilitajiet tal-ġbir tas-semen, l-ipproċessar u l-ħażna jistgħu jkunu malajr imnaddfa u diżinfettati;(e) ikollhom akkomodazzjoni ta' iżolament li ma jkollha l-ebda komunikazzjoni diretta ma' l-akkomodazzjoni normali ta' l-annimal;(f) ikunu hekk iddisinjati li l-akkomodazjoni ta' l-annimal hija fiżikament separata mill-kamra ta' l-ipproċessar tas-semen u t-tnejn huma separati mil-kamra tal-ħażna tas-semen.IL-KAPITOLU IIKUNDIZZJONIJIET LI JIRRIGWARDAW IS-SORVELJANZA TAĊ-ĊENTRI TA' ĠBIR TAS-SEMENIċ-ċentri tal-ġbir għandhom:(a) ikunu taħt sorveljanza sabiex jkun fihom biss annimali ta' l-ispeċi li s-semen tagħhom ikun sejjer jinġabar. Annimali domestiċi oħra li huma strettament meħtieġa għall-operazzjoni normali taċ-ċentru tal-ġbir jistgħu minbarra dan kollu jkunu wkoll ammessi, jekk dawn ma jippreżentaw l-ebda riskju ta' infezzjoni lejn dawk l-ispeċi li s-semen tagħhom ikun sejjer jinġabar u li jissodisfaw il-kondizzjonijiet stabbiliti mill-veterinarju taċ-ċentru;(b) ikunu taħt sorveljanza sabiex jinżamm reġistru ta' l-annimali ta' l-ifrat kollha fiċ-ċentru, li jagħti dettalji tar-razza, data tat-twelid u identifikazzjoni ta' kull wieħed mill-annimali, u wkoll reġistru tal-verifiki kollha għall-mard u l-vaċċinazzjonijiet kollha mwettqa, jagħti wkoll informazzjoni dwar l-inkartament tal-mard/saħħa ta' kull annimal;(ċ) ikunu spezzjonati regolarment minn veterinarju uffiċjali, mill-anqas darbtejn fis-sena, f'liema żmien verifiki normali dwar il-kondizzjonijiet ta' approvazzjoni u sorveljanza għandhom ikunu mwettqa;(d) ikunu taħt sorveljanza sabiex id-dħul ta' persuni mhux awtorizzati ma jkunx jista jseħħ. Aktar minn hekk, viżitaturi uffiċjali għandhom ikunu meħtieġa li jkunu konformi mal-kondizzjonijiet stabbiliti mill-veterinarju taċ-ċentru;(e) jimpjegaw nies li jkunu teknikament kompetenti u mħarrġa fil-proċeduri ta' diżinfettazzjoni u teknika ta' iġjene relevanti għall-kontroll tat-tixrid ta' mard;(f) ikollhom sorveljanza tant li:(i) s-semen miġbura f'ċentru approvat biss tkun ipproċessata u maħżuna f'ċentri approvati, mingħajr ma jiġi f'kuntatt ma xi kunsinna oħra tas-semen. Iżda s-semen mhux miġbura f'ċentru approvat jista' jiġi pproċessata f'ċentri ta' ġbir approvati sakemm:- dan is-semen ikun prodotta minn annimali ta' l-ifrat li jissodisfaw l-kondizzjonijiet stabbiliti fil-Kapitolu I. 1(d)(i), (ii), (iii) u (v) ta' l-Anness B,- l-ipproċessar ikun imwettaq b'apparat separat jew f' ħin differenti minn dak ta' tas-semen intenzjonata għall-kummerċ intra-Komunitarju, l-apparat f'dan il-każ ta' l-aħħar ikun imnaddaf u sterilizzat wara l-użu,- dan is-semen ma jkunx suġġett għall-kummerċ intra-Komunitarju u ma jista' fi kwalunkwe waqt jiġi fkuntatt ma' jew ikun maħżun ma' semen intenzjonat għall-kummerċ intra-Komunitarju,- dan is-semen ikun identifikabbli b'marka differenti minn dawk li hemm previsti fil-punt (vii);(ii) il-ġbir, l-ipproċessar u l-ħażna tas-semen iseħħ biss f'dak il-bini magħżul għal dan l-iskop u taħt il-kondizzjonijiet ta' l-iġjene l-aktar stretta;(iii) l-għodda kollha li tiġi f' kuntatt mas-semen jew ma' l-annimal donatur matul il-ġbir u l-ipproċessar tkun diżinfettata sewwa jew sterilizzata qabel l-użu;(iv) prodotti ta' l-oriġini ta' l-annimali użati fl-ipproċessar tas-semen — inklużi addittivi jew materjali biex tħoll — ikunu akkwistati minn sorsi li ma jippreżentaw l-ebda riskju għas-saħħa ta' l-annimal jew li huma hekk ittrattati qabel l-użu li riskju bħal dan ma jkunx jista jseħħ;(v) vażetti tal-ħażna u vażetti tat-trasport ikunu diżinfettati u sterilizzati sewwa qabel il-bidu ta' kull operazzjoni ta' mili;(vi) l-aġent ċiroġeniku użat ma jkunx ġie użat qabel għal xi prodotti oħra ta' oriġini minn annimali;(viii) kull doża individwali tas-semen tkun immarkata ċara b'tali mod li d-data tal-ġbir tas-semen u r-razza u l-identifikazzjoni ta' l-annimal donatur, kif ukoll l-isem taċ-ċentru, possibiliment f'kodiċi, jistgħu jiġu stabbiliti mill-ewwel; il-karatteristiċi u l-għamla ta' dawn il-marki għandhom ikunu stabbiliti skond il-proċedura stabbilita fl-Artikolu 19.--------------------------------------------------L-ANNESS BIL-KAPITOLU IKONDIZZJOMNIJIET APPLIKABBLI GĦALL-MOVIMENT TA’ ANNIMALI ĠEWWA ĊENTRI APPROVATI TA’ ĠBIR TA’ SEMEN1. L-annimali ta’ l-ifrat kollha mdaħħla fiċ-ċentru tal-ġbir tas-semen għandhom:(a) ikunu ġew suġġetti għal perijodu ta’ iżolament ta’ mill-anqas 30 jum f’akkomodazjoni speċifikament approvata għall-iskop mill-awtorità kompetenti ta’ l-Istat Membru, u fejn annimali oħra tad-difer maqsum biss li jkollhom mill-anqas l-istess status tas-saħħa jkunu preżenti;(b) qabel ma’ jkunu nżammu fl-akkomodazjoni ta’ iżolament deskritta f’ (a) ikunu jappartienu għal merħliet:(i) li huma uffiċjalment ħielsa mit-tuberkolożi;(ii) li huma uffiċjalment ħielsa mill-bruċellożi jew ħielsa mill-bruċellożi.L-annimali ma jistgħux ikunu preċedentament miżmuma ma’ merħliet oħra ta’ status aktar baxx;(ċ) ikunu ġejjin minn merħliet ħielsa mil-lewkożi enżotika ta’ l-ifrat jew li kienu imwielda minn baqra li tkun ġiet suġġetta għal test seroloġiku għal-lewkożi enżotika ta’ l-ifrat b’riżultat negattiv, mhux aktar minn 30 jum qabel ma l-annimal ikun daħal fiċ-ċentru.Jekk din il-ħtieġa ma tistax tkun imwettqa, is-semen ma jistax ikun is-suġġett ta’ kummerċ sakemm id-donatur jilħaq l-età ta’ sentejn u jkun ġie ttestjat skond il-Kapitolu II.1(iii) b’riżultat negattiv;(d) qabel il-perijodu ta’ iżolament speċifikat f’ (a), u matul it-30 jum preċedenti, jkunu ġew suġġetti għat-testijiet segwenti b’riżultati negattivi:(i) test intradermali tat-tuberkulin imwettqa skond il-proċedura stabbilita fl-Anness B tad-Direttiva 64/432/KEE;(ii) test ta’ agglutinizzazzjoni ta’ serum imwettaq skond il-proċedura stabbilita fl-Anness Ċ tad-Direttiva 64/432/KEE u li juri għadd ta’ bruċella aktar baxxa minn 30 IU ta’ agglutinazzjoni għal kull millilitru u fil-każ ta’ merħliet ħielsa mill-bruċellożi test komplimentari ta’ fissazzjoni li juri għadd ta’ bruċella aktar baxx minn 20 unitajiet KEE kull millilitru (20 unitajiet ICFT);(iii) test seroloġiku għall-lewkożi enżotika ta’ l-ifrat imwettaq skond il-proċedura stabbilita fL-Anness G tad-Direttiva 64/432/KEE;(iv) test ta’ newtralizzazzjoni ta’ serum jew test Elisa għal rhinotracheitis/infectious pustular vulvo-vaginitis;(v) test ta’ iżolazzjoni ta’ virus (test ta’ florixxenża ta’ kontra il-ġisem jew test immunoperoxidase) għal dijarrea virali ta’ l-ifrat. F’każ ta’ annimal ta’ età anqas minn sitt xhur it-test għandu jkun diferit sakemm dik l-età tkun milħuqa.L-awtorità kompetenti tista’ tagħti awtorizzazzjoni għat-testijiet imsemmija f’ (d) biex jitwettqu fl-akkomodazzjoni ta’ iżolament, kemm-il darba r-riżultati jkunu magħrufa qabel ma’ jibda l-perijodu ta’ 30 jum ta’ iżolament stabbilit f(e);(e) matul il-perijodu ta’ iżolament ta’ mill-anqas 30 jum speċifikat f’ (a), ikunu ġew suġġetti għat-testijiet segwenti b’riżultati negattivi:(i) test ta’ agglutinazzjoni ta’ serum imwettaq skond il-proċedura stabbilita fl-Anness Ċ tad-Direttiva 64/432/KEE u li juri għadd ta’ bruċella aktar baxxa minn 30 IU ta’ agglutiniazzjoni kull millilitru u test komplimentari ta’ fissazjoni li juru għadd ta’ bruċella aktar baxx minn 20 unitajiet KEE kull millilitru (20 unitajiet ICFT) fil-każ ta’ annimali ġejjin minn merħliet ħielsa mill-bruċellożi;(ii) jew test ta’ immunoflorixxenti ta’ kontra il-ġisem jew test ta’ kultura għall-infezzjoni tal-fetucampylobacter fuq kampjun ta’ materjal prepuzjali jew ħasil artifiċjali tal-vaġina; fil-każ ta’ annimali femminili għandu jitwettaq test vaġinali ta’ agglutinizzazzjoni ta’ mukus;(iii) eżaminazzjoni mikroskopiku u test ta’ kultura għall-fetu trichomonas fuq kampjun ta’ ħasil tal-vaġina jew ħasil prepuzjali; fil-każ ta’ annimali femminili għandu jitwettaq test vaġinali ta’ agglutinizzazzjoni ta’ mukus;(iv) test ta’ newtralizzazzjoni ta’ serum jew test Elisa għal rhinotracheitis/infectious pustular vulvo-vaginitis;jkollhom trattament kontra leptospirosis li jikkonsisti f’żewġ injezzjonijiet ta’ streptomycin f’intervall ta’ 14-il jum (25 mg kull kilogramma ta’ piż ta’ ġisem ħaj).Jekk wieħed minn dawn it-testijiet ta’ hawn fuq jirriżulta pożittiv, l-annimal għandu jkun imneħħi minnufih mill-akkomodazjoni ta’ iżolament. Fil-każ ta’ iżolament ta’ grupp, l-awtorità kompetenti għandha tieħu l-miżuri kollha meħtieġa biex tistabbilixxi mill-ġdid l-eliġibilità tal-kumplament ta’ l-annimali għad-dħul fiċ-ċentru tal-ġbir skond dan l-Anness.2. It-testijiet kollha għandhom jitwettqu f’laboratorju approvat mill-Istat Membru.3. L-annimali jistgħu jidħlu biss fiċ-ċentri ta’ ġbir tas-semen bil-permess espress tal-veterinarju taċ-ċentru. Il-movimenti kollha, kemm 'il ġewwa u wkoll 'il barra, għandhom ikunu rreġistrati.4. L-ebda annimal imdaħħal fiċ-ċentru ta’ ġbir tas-semen ma jista’ juri sinjali kliniċi ta’ mard fil-jum tad-dħul. L-annimali kollha għandhom, mingħajr preġudizzju għal paragrafu 5, ikunu ġejjin minn akkomodazzjoni ta’ iżolament bħal m’hemm imsemmi fil-paragrafu 1(a) li, fil-jum tal-kunsinna, iwettqu uffiċjalment dawn il-kondizzjonijiet segwenti:(a) jkun jinstab fiċ-ċentru ta’ żona ta’ radjus ta’ 10 kilometri li fiha ma’ jkun hemm l-ebda każ tal-marda ta’ l-ilsien u tad-dwiefer għal mill-anqas 30 jum;(b) ikun mill-anqas għal tliet xhur ħieles mill-marda ta’ l-ilsien u tad-dwiefer u l-bruċellożi;(ċ) ikun mill-anqas għal 30 jum ħieles minn dak il-mard ta’ l-ifrat li huma notifikabbli b’obbligu skond l-Anness E tad-Direttiva 64/432/KEE.5. Iżda l-kondizzjonijiet stabbiliti fil-paragrafu 4 għandhom jiġu ssodisfati u t-testijiet ta’ rutina msemmija f’Kapitolu II jkunu ġew imwettqa matul it-12-il xahar preċedenti, annimali jistgħu jkunu trasferiti minn ċentru wieħed approvat ta’ ġbir tas-semen lejn ieħor ta’ status ta’ saħħa ugwali mingħajr iżolazzjoni jew testijiet jekk it-trasferiment ikun dirett. L-annimal ikkonċernat m’għandux jiġi f’kuntatt dirett jew indirett ma’ annimali ta’ difer maqsum ta’ status ta’ saħħa aktar baxxa u li l-mezzi tat-trasport użati għandhom ikunu ġew iddiżinfettati qabel l-użu. Jekk il-moviment minn ċentru wieħed ta’ ġbir tas-semen lejn ieħor iseħħ bejn l-Istati Membri, dan għandu jseħħ skond id-Direttiva 64/432/KEE.IL-KAPITOLU IITESTIJIET TA’ RUTINA U TRATTAMENT LI GĦANDHOM IKUNU APPLIKATI GĦALL-ANNIMALI TA’ L-IFRAT KOLLHA FIĊ-ĊENTRU APPROVAT TAL-ĠBIR TAS-SEMEN1. L-annimali ta’ l-ifrat kollha miżmuma fiċ-ċentru tal-ġbir tas-semen għandhom ikunu suġġetti għat-testijiet u t-trattament segwenti għal mill-anqas darba fis-sena:(i) test intradermali tat-tuberkulin għal tuberkulożi mwettaq skond il-proċedura stabbilita fl-Anness B tad-Direttiva 64/432/KEE, b’riżultat negattiv;(ii) test ta’ agglutinazzjoni ta’ serum għal bruċellożi, imwettaq skond il-proċedura stabbilita fl-Anness Ċ tad-Direttiva 64/432/KEE, li jagħti għadd ta’ anqas minn 30 IU ta’ agglutinizzazzjoni kull millilitru;(iii) test seroloġiku għall-lewkożi enżotika ta’ l-ifrat, imwettaq skond il-proċedura stabbilita fl-Anness G tad-Direttiva 64/432/KEE, b’riżultat negattiv;(iv) test għal rhinotracheitis/infectious pustular vulvo-vaginitis, test ta’ newtralizzazzjoni ta’ serum jew test Elisa b’riżultat negattiv. Iżda, sal-31 ta’ Diċembru 1992, vaċċinazzjoni kontra dan il-mard tista’ tkun ipprattikata fuq barrin sero-negattivi, jew b’doża waħda ta’ vaċċina ħajja ta’ temperatura sensittiva amministrata intranażali jew żewġ dożi ta’ vaċċina inattivata separati b’intervall ta’ mhux anqas minn tliet ġimgħat u mhux aktar minn erba ġimgħat; il-vaċċinazzjoni għandha tkun ripetuta sussegwentament f’intervalli ta’ mhux aktar minn sitt xhur;(v) jew test ta’ antibody immunoflorixxenti jew test ta’ kultura għal infezzjoni tal-fetu campylobacter fuq kampjun ta’ materjal prepuzjali jew ħasil artifiċjali tal-vaġina; fil-każ ta’ annimali femminili test vaġinali ta’ agglutinazzjoni ta’ mucus għandu jkun imwettaq.2. It-testijiet kollha għandhom jiġu mwettqa f’laboratorju approvat mill-Istat Membru.3. Jekk uħud mit-testijiet ta’ hawn fuq jirriżultaw pożittivi, l-annimal għandu jkun iżolat u s-semen miġbur minnu sa mill-aħħar test negattiv ma jistax ikun is-suġġett ta’ kummerċ intra-Komunitarju.Is-semen miġbur mill-annimali l-oħra kollha fiċ-ċentru sa mid-data ta’ meta t-test pożittiv ikun twettaq għandhom jinżammu f’ ħażniet separati u ma jistgħux ikunu s-suġġett ta’ kummerċ intra-Komunitarju sakemm l-istatus tas-saħħa taċ-ċentru jkun ġie stabbilit mill-ġdid.--------------------------------------------------L-ANNESS ĊKONDIZZJONIJIET LI TAS-SEMEN MIĠBURA F'ĊENTRI APPROVATI GĦANDHOM JISSODISFAW GĦALL-ISKOPIJIET TA' KUMMERĊ INTRA-KOMUNITARJU1. Is-semen għandu jkun akkwistata minn annimali li:(a) ma juru l-ebda sinjali kliniċi ta' mard fil-jum li fih is-semen jittieħed;(b) (i) ma jkunx ġie vvaċinat kontra l-marda ta' l-ilsien u tad-dwiefer; jew(ii) ikun ġej minn ċentru fejn l-annimali kollha jkunu ġew protetti bis-sħiħ kontra tipi A, O u Ċ;- u huma b'hekk jew annimali li, qabel jiddaħħlu fiċ-ċentru, ma kienux preċedentament ivvaċċinati kontra l-marda ta' l-ilsien u tad-dwiefer u għandhom, għalhekk, ikunu rċevew żewġ dożi ta' vaċċina ta' virus inattiv approvat u kkontrollat mill-awtorità kompetenti ta' l-Istat Membru li jesporta f'intervall ta' mhux anqas minn sitt ġimgħat u ta' mhux aktar minn tmien xhur,- jew annimali li, qabel ma jiddaħħlu fiċ-ċentru, kienu vvaċċinati f'mill-anqas tliet okkażżjonijiet f'intervalli ta' mhux aktar minn sena waħda.Meta l-vaċċinazzjoni tkun ipprattikata, l-annimali kollha għandhom jirċievu repetizzjonijiet ta' vaċċinazjoni f'intervalli ta' mhux aktar minn 12-il xahar;(ċ) ma jkunux ġew ivvaċċinati kontra l-marda ta' l-ilsien u tad-dwiefer fi żmien 30 jum immedjatament qabel il-ġbir;(d) ikunu nżammu f'ċentru approvat ta' ġbir ta' semen għal perijodu kontinwu ta' mill-anqas 30 jum immedjatament qabel il-ġbir tas-semen;(e) ma jkunux imħollija li jinqdew naturalment;(f) ikunu miżmuma f'ċentri ta' ġbir tas-semen li jkunu ħielsa mill-marda ta' l-ilsien u tad-dwiefer għal mill-anqas tliet xhur qabel il-ġbir tas-semen u 30 jum wara l-ġbir, u jkunu jinstabu fiċ-ċentru ta' żona ta' raġġ ta' 10 kilometri li fiha għal mill-anqas 30 jum ma kienx hemm l-ebda każ tal-marda ta' l-ilsien u tad-dwiefer;(g) ikunu nżammu fiċ-ċentri ta' ġbir tas-semen li, matul il-perijodu li jibda 30 jum qabel il-ġbir u jispiċċa 30 jum wara l-ġbir tas-semen, ikunu ħielsa minn dawk il-mard ta' l-ifrat li huma notifikabbli b'obbligu skond l-Anness E tad-Direttiva 64/432/KEE.2. Antibijotiċi kif imniżżla hawn taħt għandhom ikunu miżjuda biex jipproduċu dawn il-konċentrati fit-taħlita finali tas-semen:mhux anqas minn: | 500 IU kull ml streptomycin, |500 IU kull ml penicillin, |150 μg kull ml lincomycin, |300 μg kull ml spectinomycin. |Taħlita alternattiva ta' antibijotiċi b' effett ekwivalenti kontra campylobacters, leptospires u mycoplasmas tista tkun użata.Immedjatament wara ż-żieda tagħhom, is-semen imħallat għandu jinżamm f'temperatura ta' mill-anqas 5 °C għal perijodu ta' mhux anqas minn 45 minuta.3. Is-semen għal kummerċ intra-Komunitarju għandu:(i) jinħażen f'kondizzjonijiet approvati għal perijodu minimu ta' 30 jum qabel ma jintbagħat;(ii) jiġi ttrasportat lejn l-Istat Membru tad-destinazzjoni f'vażetti li jkunu ġew imnaddfa u diżinfettati jew sterilizzati qabel l-użu u li kienu ġew issiġillati qabel il-kunsinna mill-faċilitajiet approvati tal-ħażna.--------------------------------------------------L-ANNESS D+++++ TIFF ++++++++++ TIFF +++++--------------------------------------------------


title: Direttiva 2008/60/KE tal-Parlament Ewropew u tal-Kunsill tat- 13 ta’ Lulju 2009 dwar il-veloċità massima skont id-disinn u l-pjattaformi tat-tagħbija għat-tratturi bir-roti għall-agrikoltura jew għall-foresterija (Verżjoni kodifikata) (Test b’relevanza għaż-ŻEE )

text:
               30.7.2009

               MT

               Il-Ġurnal Uffiċjali tal-Unjoni Ewropea

               L 198/15

         DIRETTIVA 2008/60/KE TAL-PARLAMENT EWROPEW U TAL-KUNSILL
   tat-13 ta’ Lulju 2009
   dwar il-veloċità massima skont id-disinn u l-pjattaformi tat-tagħbija għat-tratturi bir-roti għall-agrikoltura jew għall-foresterija
   (Verżjoni kodifikata)
   (Test b’relevanza għaż-ŻEE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Mixjin skont il-proċedura mniżżla fl-Artikolu 251 tat-Trattat (2),
   Billi:

               (1)

               Id-Direttiva tal-Kunsill 74/152/KEE tal-4 ta’ Marzu 1974 dwar l-approssimazzjoni tal-liġijiet tal-Istati Membri dwar il-veloċità massima skont id-disinn u l-pjattaformi għat-tagħbija tat-tratturi bir-roti għall-agrikoltura jew għall-foresterija (3) ġiet emendata b’mod sostanzjali diversi drabi (4). Għal iktar ċarezza u razzjonalità, id-Direttiva msemmija għandha tiġi kkodifikata.

               (2)

               Id-Direttiva 74/152/KEE hija waħda mid-Direttivi separati li għandhom x’jaqsmu mas-sistema tal-approvazzjoni tat-tip KE maħsuba fid-Direttiva tal-Kunsill tal-4 ta’ Marzu 1974 dwar l-approssimazzjoni tal-liġijiet tal-Istati Membri li għandhom x’jaqsmu mal-approvazzjoni tat-tip ta’ tratturi bir-roti għall-agrikoltura jew għall-forestrija, kif sostitwita mid-Direttiva 2003/37/KE tal-Parlament Ewropew u tal-Kunsill tas-26 ta’ Mejju 2003 dwar l-approvazzjoni tat-tip ta’ tratturi għall-agrikoltura jew għall-foresti, il-karrijiet tagħhom u makkinarju irmunkat interkambjabbli, flimkien mas-sistemi tagħhom, komponenti u unitajiet tekniċi separati (5) u li stabbiliet preskrizzjonijiet tekniċi dwar id-disinn u l-kostruzzjoni ta’ tratturi għall-agrikoltura jew għall-foresterija, dwar il-veloċità massima skont id-disinn u l-pjattaforma tat-tagħbija. Dawn il-preskrizzjonijiet tekniċi kkonċernaw l-approssimazzjoni tal-liġijiet tal-Istati Membri sabiex jippermettu l-applikazzjoni tal-proċedura tal-approvazzjoni tat-tip KE prevista mid-Direttiva 2003/37/KE. Għalhekk, id-dispożizzjonijiet stabbiliti mid-Direttiva 2003/37/KE fir-rigward ta’ tratturi għall-agrikoltura jew għall-foresti, il-karrijiet tagħhom u makkinarju irmunkat interkambjabbli, flimkien mas-sistemi tagħhom, komponenti u unitajiet ta’ dawn il-vetturi japplikaw għal din id-Direttiva.

               (3)

               Din id-Direttiva għandha tkun bla ħsara għall-obbligi tal-Istati Membri rigward il-limiti ta’ żmien għat-traspożizzjoni fil-liġi nazzjonali u l-applikazzjoni tad-Direttivi mniżżla fl-Anness II, Parti B,

         ADOTTAW DIN ID-DIRETTIVA:
   Artikolu 1
   1.   “Muturi tal-ħart agrarji jew tal-foresterija” tfisser kull vettura bil-mutur, mgħammra bir-roti jew caterpillar tracks u li jkollha mill-inqas żewġ fusijiet, li l-funzjoni prinċipali tagħha tkun li jkollha s-saħħa tal-ġibda u li tkun iddisinjata b’mod speċjali biex tiġbed, timbotta, iġġorr jew tħaddem ċerti għodda, makkinarju jew karri maħsuba biex jintużaw għall-agrikoltura jew il-foresterija. Din tista’ tkun mgħammra biex iġġorr xi tagħbija jew passiġġieri.
   2.   Din id-Direttiva għandha tgħodd biss għal tratturi definiti fil-paragrafu 1 li jkunu ffittjati b’tyres pnewmatiċi u li jkollhom veloċità massima skont id-disinn ta’ bejn 6 u 40 km/siegħa.
   Artikolu 2
   1.   L-Istati Membri ma jistgħux jirrifjutaw li jagħtu l-approvazzjoni tat-tip KE jew l approvazzjoni tat-tip nazzjonali għal xi trattur għal raġunijiet li jirrigwardaw il-veloċità massima skont id-disinn jew il-pjattaformi tat-tagħbija jekk dawn jissodisfaw ir-rekwiżiti stabbiliti fl-Anness I.
   2.   L-Istati Membri ma jistgħux joħorġu d-dokument previst fl-Artikolu 2, punt (u), tad-Direttiva 2003/37/KE għal tip ta’ trattur li ma jissodisfax ir-rekwiżiti ta’ din id-Direttiva.
   L-Istati Membri jistgħu jirrifjutaw li joħorġu approvazzjoni tat-tip nazzjonali għal tip ta’ trattur li ma jissodisfax ir-rekwiżiti ta’ din id-Direttiva.
   Artikolu 3
   L-Istati Membri ma jistgħux jirrifjutaw ir-reġistrazzjoni, jew jipprojbixxu l-bejgħ, id-dħul fis-servizz għall-ewwel darba jew l-użu tat-tratturi għal raġunijiet li jirrigwardaw il-veloċità massima skont id-disinn jew il-pjattaformi tat-tagħbija jekk dawn jissodisfaw ir-rekwiżiti stabbiliti fl-Anness I.
   Artikolu 4
   1.   L-ebda Stat Membru ma jista’ jipprojbixxi t-twaħħil tal-pjattaformi tat-tagħbija jew jeħtieġ li t-tratturi ikunu mgħammra b’waħda jew aktar minn dawn il-pjattaformi.
   2.   L-ebda Stat Membru ma jista’ jipprojbixxi it-tagħbija fuq il-pjattaformi tat-tagħbija tal-prodotti li huma jippermettu li jkunu mgħobbija fuq karri użati għall-għanijiet agrarji jew forestali. Fil-limiti stabbiliti mill-fabbrikant, tagħbija massima ta’ mill-inqas 80 % tal-piż tat-trattur li jkun jaħdem tajjeb tkun awtorizzata.
   Artikolu 5
   L-emendi meħtieġa biex ir-rekwiżiti tal-Anness I ikunu adattati għall-progress tekniku għadhom ikunu adottati skont il-proċedura stabbilita fl-Artikolu 20(3) tad-Direttiva 2003/37/KE.
   Artikolu 6
   L-Istati Membri għandhom jikkomunikaw it-test tad-dispożizzjonijiet prinċipali tal-liġi nazzjonali li huma jadottaw fil-qasam kopert b’din id-Direttiva lill-Kummissjoni.
   Artikolu 7
   Id-Direttiva 74/152/KEE, kif emendata mid-Direttivi mniżżla fl-Anness II, il-parti A, hija b’dan imħassra, bla ħsara għall-obbligi tal-Istati Membri rigward il-limiti ta’ żmien għat-traspożizzjoni fil-liġi nazzjonali u l-applikazzjoni tad-Direttivi mniżżla fl-Anness II, Parti B.
   Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skont it-tabella ta’ korrelazzjoni fl-Anness III.
   Artikolu 8
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
   Għandha tibda tapplika mill-1 ta’ Jannar 2010.
   Artikolu 9
   Din id-Direttiva hi indirizzata lill-Istati Membri.

      Magħmula fi Brussell, it-13 ta’ Lulju 2009.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         E. ERLANDSSON

      (1)  ĠU C 161, 13.7.2007, p. 37.

      (2)  L-Opinjoni tal-Parlament Ewropew tad-19 ta’ Ġunju 2007 (ĠU C 146E, 12.6.2008, p. 74) u d-Deċiżjoni tal-Kunsill tat-22 ta’ Ġunju 2009.

      (3)  ĠU L 84, 28.3.1974, p. 33.

      (4)  Anness II, parti A.

      (5)  ĠU L 171, 9.7.2003, p. 1.

      ANNESS I
      1.   Veloċità massima skond id-disinn

                  1.1.

                  Għat-testijiet biex ikun approvat it-tip, il-veloċità medja għandha tkun imkejla fuq linja dritta, li t-trattur għandu jsuq fuqha fiż-żewġ direzzjonijiet minn flying start. Il-ħamrija tal-art għandha tkun stabilizzata; l-art għandha tkun lixxa u mill-inqas 100 metru twila; iżda din jista’ jkollha għoljiet ta’ mhux aktar minn 1.5 %.

                  1.2.

                  Matul it-test, it-trattur m’għandux ikollu tagħbija u jkun f’kundizzjoni tajba mingħajr ballast weights jew apparat speċjali u l-pressjoni tal-arja tar-roti għandha tkun dik speċifikata għall-użu fit-triq.

                  1.3.

                  Matul it-test it-trattur jintrama’ b’roti ġodda pnewmatiċi li għandhom l-ikbar raġġ ta’ tidwir maħsub mill-manufattur għat-trattur.

                  1.4.

                  Il-gear ratio użat matul it-test għandu jkun dak li jipproduċi l-veloċità massima tal-vettura u t-throttle għandha tkun miftuħa kollha.

                  1.5.

                  Biex jitqiesu diversi żbalji inevitabbli minħabba, b’mod partikolari, it-teknika tal-kejl u ż-żieda fil-veloċità li taħdem biha l-magna b’tagħbija parzjali, veloċità mkejla li taqbeż il-veloċità massima skont id-disinn bi 3 km/siegħa għandha tkun aċċettabbli għat-test tal-approvazzjoni tat-tip.

                  1.6.

                  Sabiex l-awtoritajiet kompetenti għall-approvazzjoni tat-tip tat-tratturi jistgħu jikkalkolaw il-veloċità teoretika massima, il-fabbrikant għandu jispeċifika bħala gwida l-gear ratio, il-moviment ‘il quddiem attwali tar-roti powered ekwivalenti għal dawra waħda sħiħa, u l-rpm (tidwir kull minuta) b’poter massimu ta’ output bit-throttle mifuħ kollu u l-ispeed governor, jekk ikun imwaħħal, aġġustat kif stabbilit mill-fabbrikant.

            2.   Pjattaformi tat-tagħbija

                  2.1.

                  Iċ-ċentru tal-gravità tal-pjattaforma għandu jkun bejn il-fusijiet.

                  2.2.

                  Il-qisien tal-pjattaformi għandhom ikunu tali sabiex:

                              —

                              ma jeċċedix 1.4 darbiet tal-parti ta’ quddiem jew il-parti ta’ wara tat-trattur, skont liema tkun l-ikbar.

                              —

                              ma teċċedix il-wisa’ massima globali tat-trattur mgħammar bl-apparat.

                  2.3.

                  Il-pjattaforma għandha titpoġġa simettrikament meta mqabbla mal-pjan medjan lonġitudinali tat-trattur.

                  2.4.

                  L-għoli ‘l fuq mill-art tal-pjattaforma m’għandux ikun aktar minn 150 ċm.

                  2.5.

                  It-tip tal-pjattaforma u l-mod kif din tkun imwaħħla għandhom ikunu hekk li, b’tagħbija normali, il-firxa tal-viżjoni tas-sewwieq tibqa’ tajba u d-diversi apparat tassattiv tad-dawl u tas-sinjali tad-dawl jistgħu jkomplu jaqdu l-funzjoni tagħhom kif xieraq.

                  2.6.

                  Il-pjattaforma tat-tagħbija għandha tkun li tista’ tinqala’; din għandha tkun imwaħħla mat-trattur b’tali mod li jkun evitat kull riskju li din tista’ tinqala’ aċċidentalment.

      ANNESS II

         Parti A

         Direttiva mħassra flimkien mal-emendamenti suċċessivi tagħha

      (imsemmija fl-Artikolu 7)

                  Direttiva 74/152/KEE Tal-Kunsill
                  (ĠU L 84, 28.3.1974, p. 33)

                  Direttiva 82/890/KEE tal-Kunsill
                  (ĠU L 378, 31.12.1982, p. 45)

                  Rigward ir-referenzi magħmula fl-Artikolu 1(1) tad-Direttiva 74/152/KEE biss

                  Direttiva 88/412/KEE tal-Kummissjoni
                  (ĠU L 200, 26.7.1988, p. 31)

                  Direttiva 97/54/KE tal-ParlamentEwropew u tal-Kunsill
                  (ĠU L 277, 10.10.1997, p. 24)

                  Rigward ir-referenzi magħmula fl-Artikolu 1, l-ewwel inċiż għad-Direttiva 74/152/KEE biss

                  Direttiva 98/89/KE tal-Kummissjoni
                  (ĠU L 322, 1.12.1998, p. 40)

         Parti B

         Lista tal-limiti ta’ żmien għat-traspożizzjoni fil-liġi nazzjonali u l-applikazzjoni

      (imsemmija fl-Artikolu 7)

                  Direttiva

                  Limitu ta’ żmien għat-traspożizzjoni

                  Data ta’ applikazzjoni

                  74/152/KEE

                  fit-8 ta’ Settembru 1975.

                  —

                  82/890/KEE

                  fit-22 ta’ Ġunju 1984.

                  —

                  88/412/KEE

                  30 ta’ Settembru 1988 (1)

                  —

                  97/54/KE

                  fit-22 ta’ Settembru 1998.

                  fit-23 ta’ Settembru 1998.

                  98/89/KE

                  31 ta’ Diċembru 1999 (2)

                  —

         (1)  Skont Artikolu 2 tad-Direttiva 88/412/KEE:

         “1.   Mill-1 ta’ Ottubru 1988 l-ebda Stat Membru ma jista’:

                     —

                     jirrifjuta, rigward tip ta’ trattur, li jagħti l-approvazzjoni tat-tip tal-KEE, li joħroġ id-dokument imsemmi fl-Artikolu 10(1), l-aħħar inċiż, tad-Direttiva 74/150/KEE, jew li jagħti l-approvazzjoni tat-tip nazzjonali, jew

                     —

                     jipprojbixxi d-dħul fis-servizz tat-tratturi,

               jekk il-veloċità massima skont id-disinn u l-pjattaformi tat-tagħbija ta’ dan it-tip ta’ trattur jew tratturi huwa konformi mad-dispożizzjonijiet ta’ din id-Direttiva.
         2.   Mill-1 ta’ Ottubru 1989 l-Istati Membri:

                     —

                     ma jistgħux joħorġu aktar id-dokument imsemmi fl-Artikolu 10(1), l-aħħar inċiż, tad-Direttiva 74/150/KEE għal xi tip ta’ trattur li l-veloċità massima skont id-disinn u l-pjattaformi tat-tagħbija tiegħu mhumiex skont id-dispożizzjonijiet ta’ din id-Direttiva,

                     —

                     jistgħu jirrifjutaw li jagħtu l-approvazzjoni tat-tip nazzjonali rigward xi tip ta’ trattur li l-veloċità massima skont id-disinn u l-pjattaformi tat-tagħbija tiegħu mhumiex konformi mad-dispożizzjonijiet ta’ din id-Direttiva.”.

         (2)  Skont Artikolu 2 tad-Direttiva 98/89/KE:

         “1.   Mill-1 ta’ Jannar 2000 l-ebda Stat Membru ma jista:

                     —

                     jirrifjuta, rigward xi tip ta’ trattur, li jagħti l-approvazzjoni tat-tip tal-KE, li joħroġ id-dokument imsemmi fl-Artikolu 10(1), l-aħħar inċiż, tad-Direttiva 74/150/KEE, jew li jagħti l-approvazzjoni tat-tip nazzjonali, jew

                     —

                     jipprojbixxi d-dħul fis-servizz tat-tratturi,

               jekk dawk it-tratturi iħarsu l-ħtieġijiet tad-Direttiva 74/152/KEE, kif emendata permezz ta’ din id-Direttiva.
         2.   Mill-1 ta’ Ottubru 2004, l-Istati Membri:

                     —

                     ma jistgħux joħorġu aktar id-dokument imsemmi fl-Artikolu 10(1), l-aħħar inċiż, tad-Direttiva 74/150/KEE ta’ tip ta’ trattur jekk dan ma jħarisx il-ħtiġijiet tad-Direttiva 74/152/KEE, kif emendata b’din id-Direttiva,

                     —

                     jistgħu jirrifjutaw li jagħtu l-approvazzjoni tat-tip nazzjonali rigward xi tip ta’ trattur jekk dan ma jħarisx il-ħtiġijiet tad-Direttiva 74/152/KEE kif emendata b’din id-Direttiva.”

      ANNESS III

         TABELLA TA’ KORRELAZZJONI

                  Direttiva 74/152/KEE

                  Direttiva 98/89

                  Din id-Direttiva

                  Artikoli 1

                  Artikoli 1

                  Artikolu 2

                  Artikolu 2

                  Artikoli 3 sa 5

                  Artikoli 3 sa 5

                  Artikolu 6(1)

                  —

                  Artikolu 6(2)

                  Artikolu 6

                  —

                  Artikolu 7

                  —

                  Artikolu 8

                  Artikolu 7

                  Artikolu 9

                  Anness

                  Anness I

                  —

                  Anness II

                  —

                  Anness III


Avviż Legali Importanti

|

31994L0071

Id-Direttiva tal-Kunsill 94/71/KE tat-13 ta' Diċembru 1994 li temenda d-Direttiva 92/46/KEE li tistabbilixxi r-regoli dwar is-saħħa għall-produzzjoni u tqiegħed fis-suq ta' ħalib nej, ħalib ittrattat bis-sħana u prodotti bbażati fuq il-ħalib

Official Journal L 368 , 31/12/1994 P. 0033 - 0037 Finnish special edition: Chapter 3 Volume 65 P. 0263  Swedish special edition: Chapter 3 Volume 65 P. 0263  CS.ES Chapter 03 Volume 17 P. 115  - 119 ET.ES Chapter 03 Volume 17 P. 115  - 119 HU.ES Chapter 03 Volume 17 P. 115  - 119 LT.ES Chapter 03 Volume 17 P. 115  - 119 LV.ES Chapter 03 Volume 17 P. 115  - 119 MT.ES Chapter 03 Volume 17 P. 115  - 119 PL.ES Chapter 03 Volume 17 P. 115  - 119 SK.ES Chapter 03 Volume 17 P. 115  - 119 SL.ES Chapter 03 Volume 17 P. 115  - 119

		Id-Direttiva tal-Kunsill 94/71/KEtat-13 ta' Diċembru 1994li temenda d-Direttiva 92/46/KEE li tistabbilixxi r-regoli dwar is-saħħa għall-produzzjoni u t-tqegħid fis-suq ta' ħalib nej, ħalib ittrattat bis-sħana u prodotti bbażati fuq il-ħalibIL-KUNSILL TA' L-UNJONI EWROPEĀWara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 92/46/KEE tas-16 ta' Ġunju 1992 li tistabbilixxi r-regoli dwar is-saħħa għall-produzzjoni u t-tqiegħed fis-suq ta' ħalib nej, ħalib ittrattat bis-sħana u prodotti bbażati fuq il-ħalib [1], u partikolarment l-Artikolu 21 tagħha,Wara li kkunsidra l-proposta mill-Kummissjoni,Billi, b'segwiment ta' studju dettaljat ta' ċerti dispożizzjonijiet fl-Annessi tad-Direttiva 92/46/KEE, instab li huwa meħtieġ li jsiru ċerti aġġustamenti tekniċi sabiex jassiguraw applikazjoni aħjar; billi emendi bħal dawn jikkonċernaw, partikolarment, it-temperaturi tal-ġbir tal-ħalib nej, ir-regoli dwar tagħmir fl-istabbilimenti tat-trattament jew ta' l-ipproċessar u l-manifattura tal-ħalib ittrattat bis-sħana u l-prodotti bbażati fuq il-ħalib,ADOTTA DIN ID-DIRETTIVA:L-Artikolu 1Id-Direttiva 92/46/KEE hija b'hekk emendata kif ġej:1. fl-Anness A, il-Kapitolu 1(1):(i) il-frażi segwenti għandha tkun miżjuda mal-punt (b)(i):"apparti minn meta l-ħalib ikun intiż għall-manifattura ta' ġobon b'perijodu ta' maturità ta' mill-anqas xahrejn";(ii) is-subparagrafu segwenti għandu jkun miżjud:"Ħalib u prodotti bbażati fuq il-ħalib m'għandhomx jaslu minn żona ta' sorveljanza stabbilita permezz tad-Direttiva 85/511/ KEE [2](*), sakemm il-ħalib ma jkunx għadda minn, taħt is-superviżjoni ta' l-awtorità kompetenti, pasturizzazzjoni inizjali (71,7 oĊ għal 15-il sekonda) segwita bi:(a) it-tieni trattament ta' sħana li jirriżulta f'reazzjoni negattiva tat-test tal-peroxidase; jew(b) proċedura ta' tnixxif inklużi sħanat li jkollhom l-effett ekwivalenti għal trattament tas-sħana li hemm dispożizzjoni dwaru f'(a); jew(ċ) it-tieni trattament li bieħ il-pH ikun imnaqqas u miżmum għal mill-anqas siegħa f'anqas minn 6."2. fl-Anness A, il-Kapitolu III(A)(2) għandu jkun mibdul b'dan li ġej:"2. Immedjatament wara li ssir il-ħlieb, il-ħalib għandu jitqiegħed ġewwa post nadif hekk atrezzat li jevita effetti ħżiena fuq il-kwalità tal-ħalib. Jekk il-ħalib ma jkunx miġbur bi żmien sagħtejn mill-ħlieb, għandu jkun imkessaħ lejn temperatura ta' 8 oC jew anqas fil-każ ta' ġbir ta' kuljum jew 6 oC jekk il-ġbir ma jsirx kuljum. Jekk il-ħalib ikun qiegħed jiġi ttrasportat lejn stabbiliment tat-trattament u/jew ta' l-ipproċessar, it-temperatura tal-ħalib imkessaħ m'għanhiex teċċedi 10 oC sa kemm il-ħalib ma jkunx ġie miġbur fi żmien sagħtejn mill-ħlib.Għal raġunijiet teknoloġiċi li jikkonċernaw il-manifattura ta' ċerti prodotti bbażati fuq il-ħalib, l-awtoritajiet kompetenti jistgħu jawtorizzaw derogi mit-temperaturi stabbiliti fl-ewwel subparagrafu basta li l-prodott finali jilħaq in-normi stabbiliti fil-Kapitolu II ta' l-Anness Ċ.";3. fl-Anness A, il-Kapitolu IV:(a) it-titolu għandu jkun mibdul b'dan li ġej:"Normi li għandhom ikunu milħuqa fil-waqt tal-ġbir mill-qasam tal-produzzjoni għall-aċċettazjoni ta' ħalib nej fi stabbilimenti tat-trattament jew ta' l-ipproċessar";(b) is-sentenza introduttorja segwenti għandha tkun miżjuda qabel it-Taqsima A:"Għal konformità mà dawn in-normi, test separat għandu jkun imwettaq fuq kampjun rappreżentattiv tal-ħalib nej miġbut minn kull qasam tal-produzzjoni.";(ċ) fil-punti A.1 u A.2, nota (b) għandha tkun mibdula b'dan li ġej:"(b) Medja ġeometrika matul perijodu ta' tliet xhur, mill-inqas kampjun wieħed kull xahar. Meta l-livelli tal-produzzjoni jvarjaw konsiderevolment skond l-istaġun, l-Istati Membri jistgħu jkunu awtorizzati, bi qbil mal-proċedura stabbilita fl-Artikolu 31 ta' din id-Direttiva, li japplikaw metodu differenti ta' kif jikkalkolaw ir-riżultati matul il-perijodu ta' treddigħ baxxa;"4. fl-Anness A, il-Kapitolu IV, it-Taqsima Ċ għandha tkun mibdula b'dan li ġej:"Ċ. Ħalib nej tal-mogħoż, tan-nagħaġ u tal-buflu għandu jilħaq in-normi segwenti:1. jekk intiż għall-manifattura ta' ħalib għax-xork ittrattat bis-sħana jew prodotti bbażati fuq ħalib ittrattat bis-sħana:| Mill–ta' l-1.1.1995 | Mill–ta' l-1.2.1999 |Għadd ta' plakka fi 30 °C (kull ml) | ≤ 3000000 | < 1500000 [3] |2. jekk huwa intiż għall-manifattura ta' prodotti magħmula minn ħalib nej minn proċess li ma jinvolvix xi trattament tas-sħana:| Mill–ta' l-1.1.1995 | Mill–ta' l-1.1.1999 |Għadd ta' plakka fi 30 °C (kull ml) | ≤ 1000000 | < 500000" |5. fl-Anness B, il-Kapitolu 1, il-kliem introduttorju ta' 3 għandu jkun mibdul bis-segwenti:"3. fi kmamar fejn il-materjali nejjin u l-prodotti koperti b'din id-Direttiva huma maħżuna, l-istess kondizzjonijiet bħal dawk fi 2(a) sa (f), apparti milli:";6. fl-Anness B, il-Kapitolu II(A)(3) għandu jkun mibdul b'dan li ġej:"3. L-oqsma fejn isir ix-xogħol, l-istrumenti u tat-tagħmir tax-xogħol għandhom ikunu użati biss għal xogħol fuq prodotti li dwarhom approvazzjoni tkun ġiet mogħtija.B'dana kollu, b'segwiment ta' l-awtorizzazzjoni mill-awtorità kompetenti, dawn jistgħu jkunu użati fl-istess waqt jew f'ħinijiet oħra għal xogħol fuq oġġetti oħra ta' l-ikel tajbin għal konsum uman jew prodotti oħra bbażati fuq ħalib għal konsum uman imma intiżi għall-użu apparti milli għal konsum uman, basta li dawn ma joħolqux kontaminazzjoni tal-prodotti li dwarhom l-approvazzjoni kienet ġiet mogħtija.";7. fl-Anness B, it-titolu tal-Kapitolu III għandu jkun mibdul bi:"Ħtiġiet speċjali għal ċentri approvati ta' ġbir";8. fl-Anness B, it-titolu tal-Kapitolu IV għandu jkun mibdul bi:"Ħtiġiet speċjali għal ċentri approvati ta' normalizzazzjoni";9. fl-Anness B, il-Kapitolu V(a) għandu jkun mibdul b'dan li ġej:"(a) tagħmir għall-mili mekkaniku u s-siġillar xieraq awtomatiku ta' kontenituri li huma wżati għall-imballaġġ ta' ħalib tax-xorb ittrattat bis-sħana u prodotti bbażati fuq il-ħalib f'għamla likwida, wara l-mili, sakemm l-operazzjonijiet bħal dawn ikunu mwettqa hemmhekk. Din il-ħtieġa ma tapplikax għal żingli, tankijiet u ppakkjar fil-massa ta' aktar minn 4 litri.B'dana kollu, fil-każ tal-produzzjoni llimitata ta' ħalib likwidu intiż għax-xorb, l-awtoritajiet kompetenti jistgħu jawtorizzaw metodi alternattivi billi jużaw meżżi ta' mili u ssiġillar li ma humiex awtomatiċi, basta li l-metodi bħal dawk ikollhom assigurazzjonijiet egwali fir-rigward ta' l-iġene.";10. fl-Anness B, il-Kapitolu V(b), ir-referenza: "f'każi li hemm provvediment dwarhom fl-Anness A, il-Kapitoli III u IV", għandha tkun mibdulha bir-referenza: "fil-każi li hemm provvediment dwarhom fil-Kapitoli II u IV.";11. fl-Anness B, il-Kapitolu V(f) għandu jkun mibdul b'dan li ġej:"(f) 1. fil-każ ta' stabbilimenti tat-trattament, it-tagħmir approvat tat-trattament tas-sħana jew awtorizzat mill-awtorità kompetenti, mgħammra bi:- kontroll awtomatiku tat-temperatura,- termometru li jirreġistra,- apparat awtomatiku ta' sigurtà li ma jħallix sħana insuffiċjenti,- sistema ta' sigurtà adegwata li ma tħallix it-taħlita tal-ħalib ittrattat bis-sħana ma ħalib mhux imsaħħan biżżejjed,- apparat awtomatiku ta' reġistrar għas-sistema ta' sigurtà li hemm referenza dwarha fl-inċiż preċedenti jew fi proċedura għal monitoraġġ ta' l-affettività tas-sistema.B'dana kollu, meta jkunu japprovaw stabbilimenti, l-awtoritajiet kompetenti jistgħu jawtorizzaw tagħmir differenti b'imġiba ekwivalenti li tiggarantixxi u tassigura egwalment f'dak li jirrigwardja l-iġene.2. fil-każ ta' l-istabbilimenti ta' l-ipproċessar, sa kemm l-operazzjonijiet bħal dawk ikunu mwettqa hemmhekk, it-tagħmir u l-metodi għas-sħana, it-termizzazzjoni jew it-trattament bis-sħana, li jilħqu l-ħtiġiet ta' l-iġene.";12. fl-Anness B, il-Kapitolu VI(3) għandu jkun mibdul b'dan li ġej:"3. Tagħmir, kontenituri u installazzjonijiet li jiġu f'kuntatt mal-ħalib jew mal-prodotti bbażati fuq il-ħalib jew mal-materjali oħra nejjin li jitħassru matul il-produzzjoni għandhom ikunu mnaddfa u jekk meħtieġ iddisinfettati skond frekwenza u proċeduri konsistenti mal-prinċipji li hemm referenza dwarhom fl-Artikolu 14(1).";13. fl-Anness B, il-Kapitolu VI(4) għandu jkun mibdul b'dan li ġej:"4. Il-bini fejn isir it-trattament għandu jkun imnaddaf skond frekwenza u proċeduri konsistenti mal-prinċipji li hemm referenza dwarhom fl-Artikolu 14(1).";14. fl-Anness Ċ, fl-ewwel sentenza tat-tieni subparagrafu tal-Kapitolu I(A)(2), il-kelma "tal-baqar" għandu jkunu miżjud wara "ħalib nej";15. fl-Anness Ċ, l-ewwel subinċiż ta' Kapitolu I(A)(3)(a) għandu jkun mibdul b'dan li ġej:"— ħalib nej, jekk ma jkunx ittrattat fi żmien 36 siegħa ta' l-aċċettazzjoni, ma jkunx jeċċedi immedjatament qabel it-trattament tas-sħana ta' għadd ta' plakka fi 30 °C ta' 300000 kull ml fil-każ ta' ħalib tal-baqar,";16. fl-Anness Ċ, is-segwenti għandu jkun miżjud ma' Kaptolu I(A)(4)(d):"Ħalib ippastorizzat jista' jkun prodott fl-istess kondizzjonijiet minn ħalib nej li jkun għadda biss minn termizzazzjoni inizjali.";17. fl-Anness Ċ, il-Kapitolu I(B)(1) għandu jkun mibdul b'dan li ġej:"1. L-operatur jew l-amministratur ta' l-istabbiliment ta' l-ipproċessar għandu jieħu l-passi kollha meħtieġa biex jassigura li l-ħalib nej ikunu ttrattat bis-sħana jew utiliżżat, fil-każ ta' prodotti magħmula minn ħalib nej:- malli jkun possibli wara l-aċċettazzjoni jekk il-ħalib ma jkunx ġie rrifriġerat,- fi żmien 36 siegħa ta' l-aċċettazzjoni jekk il-ħalib ikun miżmum f'temperatura li ma teċċedix 6 °C,- fi żmien 48 siegħa ta' l-aċċettazzjoni jekk il-ħalib ikun miżmum f'temperatura li ma teċċedix 4 °C,- fi żmien 72 siegħa għal ħalib tal-bufli, tan-nagħaġ jew tal-mogħoż.B'dana kollu, għal raġunijiet teknoloġiċi li jikkonċernaw il-manifattura ta' ċerti prodotti bbażati fuq il-ħalib, l-awtoritajiet kompetenti jistgħu jawtorizzaw il-ħinijiet u t-temperaturi li hemm referenza dwarhom fl-inċiżi t'hawn fuq li jkunu maqbuża.Huma għandhom jinfurmaw lill-Kummissjoni b'dawn id-derogi, u bir-raġunijiet tekniċi dwarhom.";18. fl-Anness Ċ, il-Kapitolu I(B)(3)(a)(i) għandu jkun mibdul b'dan li ġej:"(i) li jkun ġie akwistat minn ħalib nej, li, jekk ma jkunx ittrattat fi żmien 36 siegħa ta' l-aċċettazzjoni mill-istabbiliment, ikollu għadd ta' plakka fi 30 °C qabel it-termizzazzjoni li ma teċċedix 300000 kull ml fil-każ ta' ħalib tal-baqar;";19. fl-Anness Ċ, il-Kapitolu II(A):- fit-tabella fil-paragrafu 1, faċċata ta' l-intestatura "Salmonella spp.," fil-kolonna "Normali", il-kliem "Nieqes fi 25g(ċ)" għandu jkun mibdul fiż-żewġ każi fejn iseħħu bi "Nieqes fi 1g",- l-aħħar żewġ subparagrafi tal-punt 2 għandhom ikun mibdula b'dan li ġej:"B'żieda, kull meta il-M normali tkun maqbuża fil-każ ta' ġobon magħmul minn ħalib nej u minn ħalin termizzat u ġobon artab, testijiet għandhom jitwettqu għal possibilità tal-preżenza ta' siltiet ta' enterotoxinogenic S. aureus jew E. coli li huma preżunti li jkunu patoġeniċi u wkoll, jekk meħtieġ, il-possibilità tal-preżenza ta' tossini staphylococcal f'dawk il-prodotti permezz tal-metodi li għandhom ikunu ddeterminati bi qbil mal-proċedura stabbilita fl-Artikolu 31 ta' din id-Direttiva. Jekk is-sinjali omsemmija hawn fuq ikunu indentifikati u/jew jekk l-enterotossinistaphylococcal ikunu misjuba, il-lottijiet kollha involuti għandhom ikunu mneħħija mis-suq. F'dan il-każ, l-awtorità kompetenti għandha tkun informata bis-sejbiet, permezz tal-ħames inċiż tat-tieni subparagrafu ta' l-Artikolu 14(1) ta' din id-Direttiva, u bl-azzjoni meħua biex jitneħħew il-lottijiet issuspettati u l-proċeduri korrettivi introdotti fis-sistema tal-monitoraġġ tal-produzzjoni.";20. fl-Anness Ċ, l-ewwel sentenza tal-Kapitolu II(A)(4) għandha tkun mibdula b'dan li ġej:"B'żieda, il-prodotti li huma bbażati fuq il-ħalib f'għamla likwida jew f'ġelatina li jkun għadda minn trattament UHT jew ta' sterilizzazzjoni li huma intiżi għall-konservazzjoni fit-temperatura tal-kamra għandu jilħaq in-normi segwenti wara inkubazzjoni għal 15-il jum fi 30 °C:";21. fl-Anness Ċ, is-segwenti għandu jkun miżjud mal-Kapitolu III(3):"B'dana kollu, fil-każ ta' produzzjoni limitata, l-awtoritajiet kompetenti jistgħu jawtorizzaw siġillar mhux awtomatiku basta li dawn jipprovdu assigurazzjonijiet egwali f'dak li jirrigwardja l-iġene.";22. fl-Anness Ċ, it-tieni subparagrafu tal-Kapitolu III(4) għandu jkun mibdul bis-segwenti:"Is-siġillar għandu jkun imwettaq fl-istabbiliment li fieħ l-aħħar trattament tas-sħana tal-ħalib tax-xorb u/jew tal-prodotti bbażati fuq il-ħalib f'għamla likwida jkun ġie mwettaq, immedjatament wara l-mili, permezz ta' l-apparat tas-siġillar li jassigura li l-ħalib ikun protett minn xi effetti kuntrarji ta' oriġini esterna fuq il-karatteristiċi tiegħu. Is-sistema tas-siġillar għandha tkun hekk iddisinjata li la darba l-kontenitur ikun ġie miftuħ, l-evidenza li kien ġie miftuħ tibqa ċara u faċli li tkun ivverifikata.";23. fl-Anness Ċ, il-Kapitolu III(5) għandu jkun mibdul b'dan li ġej:"5. "L-operatur jew l-amministratur ta' l-istabbiliment għandu jassigura li għal iskopijiet ta' kontroll li, b'żieda ma l-informazzjoni meħtieġa fil-Kapitolu IV, l-informazzjoni segwenti tkun viżibbli u mhurija leġibbli fuq il-pakkett tal-ħalib ittrattat bis-sħana u fuq il-prodotti bbażati fuq il-ħalib f'għamla likwida:- in-natura tat-trattament tas-sħana li l-ħalib ikun għadda minnha,- indikazzjoni, f'kodiċi jew le, li biha d-data ta' l-aħħar trattament tas-sħana tista' tkun stabbilita,- fil-każ tal-ħalib pasturizzat, it-temperatura li fiha l-prodott għandu jkun maħżun.";B'dana kollu, dawn id-dettalji mhemmx bżonn li jidhru fuq fliexken tal-ħġieġ li jistgħu jkunu użati mill-ġdid li hemm referenza dwarhom fl-Artikolu 11(6) tad-Direttiva 79/112/KEE.";24. fl-Anness Ċ, l-aħħar sentenza tal-Kapitolu IV(A)(1) għandha tkun mibdula b'dan li ġej:"B'dana kollu, meta prodotti żgħar ikunu individwalment imkebba u imbagħad imkebba flimkien jew meta porzjonijiet żgħar bħal dawn ikunu fornuti lejn il-konsumatur finali, għandu jkun suffiċjenti għall-marka tas-saħħa li tkun applikata ma' l-imballaġġ kollettiv tagħhom.";25. fl-Anness Ċ, il-Kapitolu IV, it-Taqsima A, (3)(a):(a) il-paragrafu li ġej għandu jkun miżjud:"(iii) jew- hawn fuq: l-isem jew l-ittra jew l-ittri inizjali tal-pajjiż li jagħmel il-forniment f'ittri kbar, i.e. għal Komunita, l-ittri,B – DK – D - EL – E - F – IRL – I - L – NL – P - UK,- fiċ-ċentru: referenza ta' fejn in-numru approvat ta' l-istabbiliment ikun muri,- taħt: wieħed mis-settijiet segwenti ta' inizjali:CEE – EØF – EWG – EOK – EEC – EEG";(b) is-sentenza segwenti għandha tkun miżjuda bħala t-tieni subparagrafu:"Fil-każ ta' fliexken, imballaġġ u kontenituri li hemm referenza dwarhom fl-Artikolu II(4) u (6) tad-Direttiva 79/112/KEE, il-marka tas-saħħa tista' tindika biss l-inizjali tal-pajjiż tal-forniment u n-numru approvat ta' l-istabbiliment.";26. fl-Anness Ċ, l-aħħar sentenza tal-Kapitolu IV(A)(3)(b) għandha tkun imħassra:27. fl-Anness Ċ, is-segwenti għandu jkun miżjud mal-Kapitolu IV(A):"4. Biex jittieħed akkont tad-disponiment ta' l-imballaġġ eżistenti, l-applikazzjoni tal-marka tas-saħħa fuq l-imballaġġ għandha tkun obligatorja biss mill-1 ta' Jannar 1996. B'dana kollu, l-informazzjoni li għandha tingħata fil-marka tas-saħħa għandha tkun murija fuq id-dokument kummerċjali li jakkumpanjahom li hemm provvediment dwaru fl-Artikolu 5(8) u l-aħħar subparagrafu ta' l-Artikolu 7(A)(9) ta' din id-Direttiva";28. fl-Anness Ċ, is-segwenti għandu jkun miżjud mal-Kapitolu V(7):"u jawtorizza tolleranza ta' + 2 °C matul fornimenti lejn stabbilimenti tal-bejgħ bl-imnut".L-Artikolu 21. L-Istati Membri għandhom idaħħlu b'effett il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' din id-Direttiva qabel l-1 ta' Lulju 1995. Huma għandhom minnufih jinfurmaw lill-Kummissjoni dwar dan.L-Istati Membri li jkunu ħadu x-xelta għal kontroll tal-kontenut taċ-ċellola somatika meta l-ħalib nej jidħol fl-istabbiliment tat-trattament jew ta' l-ipproċessar għandhom ikollhom perijodu addizzjonali ta' 24 xahar sabiex ikunu konformi mal-ħtiġiet introdotti bl-Artikolu 1, il-punt 3(b) ta' din id-Direttiva.Meta l-Istati Membri jadottaw dawn il-miżuri, dawn għandhom ikollhom referenza għal din id-Direttiva jew għandhom ikunu akkumpanjati b'referenza bħal dik fl-okkażjoni tal-pubblikazzjoni uffiċjali tagħhom. Il-metodi li jagħmlu referenza bħal dik għandhom ikunu stabbiliti mill-Istati Membri.2. L-Istati Membri għandhom jikkomunikaw lejn il-Kummissjoni t-testi tad-dispożizzjonijiet prinċipali tal-liġi nazzjonali li huma jadottaw fil-qasam irregolat b'din id-Direttiva.L-Artikolu 3Din id-Direttiva għandha tidħol b'effett fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 4Din id-Direttiva hija indirizzata lill-Istati Membri.Magħmula fi Brussel, fit-13 ta' Diċembru 1994.Għall-KunsillIl-PresidentT. Borchert[1] ĠU L 268, ta' l-14.9.1992, p. 1. Ir-Regolament kif l-aħħar emendat bir-Regolament tal-Kummissjoni 94/330/KEE (ĠU L 146, tal-11.6.1994, p. 23).[2] (*) Id-Direttiva tal-Kunsill 85/511/KEE tat-18 ta' Novembru 1985 li tintroduċi miżuri tal-Komunità għall-kontroll tal-marda ta' l-ilsien u d-dwiefer (ĠU L 315, tas-26.11.1985, p. 11). Id-Direttiva kif l-aħħar emendata bid-Direttiva tal-Kummissjoni 92/380/KEE (ĠU L 198, tas-17.7.1992).[3] "mingħajr preġudizju għar-riżultat ta' l-eżaminazzjoni mill-ġdid li għandha titwettaq bi qbil ma' l-Artikolu 21.--------------------------------------------------